POLITICI ŞI STRATEGII APLICATE ÎN STATELE MEMBRE ALE UNIUNII EUROPENE PENTRU OBŢINEREA DE ENERGIE DIN surse regenerabile


ABSTRACT

Resursele regenerabile şi-au făcut simţită prezenţa pe scena energetică la începutul anilor ‘70. Fiind considerat, iniţial, o utopie, acest tip nou de resurse a fost tratat mai mult ca un vis al cercetătorilor şi mai puţin ca o soluţie credibilă pentru aprovizionarea energetică a globului, în general, şi a Europei, în special. Două evenimente au stat la baza schimbării de atitudine în privinţa abordării acestui subiect: primul a fost publicarea în anul 1972 a raportului “The Limits to Growth” al Clubului de la Roma, iar al doilea l-a reprezentat prima criză a petrolului şi criza energetică din perioada 1973 - 1974. 
Raportul prevedea încă de pe atunci o reducere dramatică a resurselor energetice clasice şi o creştere rapidă a poluării mediului. În acest context, energia regenerabilă a fost privită pentru prima oară ca o posibilă soluţie alternativă la consumul de petrol.

Expansiunea producţiei de energie din resurse regenerabile constituie unul dintre obiectivele Uniunii Europene de aproape 20 ani, în scopul reducerii dependenţei de importul combustibililor fosili şi diminuării emisiilor de CO2. Impulsul politic dat dezvoltării pieţei energiei din surse regenerabile ţine însă şi de un interes economic, de stimularea cercetării în noi tehnologii, a investiţiilor productive, la care se adaugă o posibilă întărire a coeziunii sociale. 


Urmărind consolidarea pieţei europene a energiei verzi şi protecţia mediului, Consiliul European a aprobat Directiva 2009/28/CE care se axează pe instrumente directe şi indirecte de intervenţie, astfel încât în fiecare ţară membră să se ajungă la o pondere a energiei din surse regenerabile în medie de 20% din consumul final brut total de energie în anul 2020. Această ţintă a fost fixată în Comunicarea Comisiei din 19 octombrie 2006 intitulată „Un plan de acţiune privind eficienţa energetică: realizarea potenţialului”, aprobată de Consiliul European din martie 2007 şi de Parlamentul European prin Rezoluţia sa din 31 ianuarie 2008 privind planul de acţiune al Comisiei. 


Impactul utilizării energiei regenerabile asupra mediului nu a fost cuantificat. Există studii econometrice care se concentrează asupra măsurării efectelor utilizării unor instrumente financiare directe pentru stimularea pieţei energiei din surse regenerabile
.

Lucrarea îşi propune o trecere în revistă a realizărilor înregistrate în domeniul energiei neconvenţionale, a politicilor şi strategiilor aplicate în statele membre ale Uniunii Europene.
Au fost analizate principalele surse regenerabile capabile să înlocuiască în timp resursele tradiţionale: biomasa, energia solară, energia eoliană, hidroenergia, energia geotermală, energia, valurilor şi mareelor, energia obţinută cu ajutorul biocombustibililor şi altele. De asemenea, sunt prezentate sistemele stimulative de tarifare a  energiei neconvenţionale, precum şi măsurile luate în ceea ce priveşte subvenţiile acordate pentru introducerea de noi tehnologii energetice. 

STATELE MEMBRE ALE UNIUNII EUROPENE

AUSTRIA
Baza legală
- Legea federală privind producţia de electricitate din surse regenerabile (RES-E), cu modificările ulterioare (2008)
;

- Legea privind electricitatea „verde” (2011)
.
În noiembrie 2007, Parlamentul Austriei a modificat politica energetică a ţării pentru perioada următoare. Au fost adoptate o serie de prevederi legislative, printre care Legea privind producerea de electricitate din surse regenerabile, fiind mărite sumele acordate de la buget pentru sprijinirea dezvoltării producţiei de energie din materiale regenerabile.

Autoritatea responsabilă din Austria este obligată să cumpere energie şi să o plătească conform unui sistem de tarife stimulativ, diferenţiat - FIT, care este modificat anual prin lege. Din anul 2005, acest sistem de tarifare a stimulat creşterea semnificativă a producţiei de energie obţinută prin centrale eoliene, biomasă şi mici centrale hidroenergetice. Măsurile adoptate fac să scadă riscul de a investi în producţia de energie neconvenţională, dar experţii în domeniu nu aşteaptă creşteri semnificative. Se preconizează că acest sistem de tarifare diferenţiat va fi utilizat o perioadă de 10 ani.   

Consumul de energie neconvenţională a reprezentat la nivelul anului 2005, 23,3% din consumul total de energie, estimându-se pentru anul 2020 un nivel de 34%, ceea ce reprezentă o creştere de 10,7%
.
Legea federală privind producţia de electricitate din surse regenerabile are la bază normele impuse de organismele europene pentru protejarea mediului şi limitarea schimbărilor climatice. 

Se urmăresc, în principal, următoarele elemente:

- creşterea producţiei de energie electrică având la bază surse regenerabile, până la valoarea de referinţă fixată pentru anii 2010 şi 2020;

- utilizarea eficientă a fondurilor publice pentru producţia de energie de acest tip;

-  obţinerea de noi tehnologii pentru limitarea costurilor de producţie;


-  asigurarea securităţii obiectivelor de producţie; 
- producerea de electricitate din surse de energie regenerabile, în conformitate cu principiile legislaţiei Comunităţii Europene, în special a Directivei 2003/54/CE privind normele de reglementare a pieţelor interne de energie electrică, precum şi a Directivei 2001/77/CE privind de electricitate din surse regenerabile de energie; 
- până în anul 2015 se prevede construirea şi extinderea centralelor electrice „verzi”;

- pentru creşterea producţiei de energie electrică neconvenţională, estimată în anul 2008 la 3.500 GWh, se va urmări sporirea cu 700 MWh a producţiei de energie electrică din surse eoliene şi cu 700 MWh a producţiei de energie electrică obţinută cu ajutorul microcentralelor; 
- IMM-urile trebuie să-şi suplimenteze până în anul 2015 producţia de energie electrică verde cu circa 1.750 GWh, din care 700 MWh - energie eoliană, 100 MWh - biomasă;

- operatorii care produc energie electrică neconvenţională (energie eoliană, biomasă) trebuie să îndeplinească o serie de condiţii legate de sursele de combustibil utilizate, aprovizionarea cu materii prime, instalaţiile folosite şi parametrii lor tehnici, randamentul energetic obţinut în urma proceselor industriale de obţinere de energie, conectarea la sistemul energetic naţional, capacitatea de stocare etc. Dacă aceste cerinţe sunt îndeplinite, societatea respectivă obţine un certificat de recunoaştere acordat de autoritatea naţională;

- operatorii care produc energie pe baza de biogaz trebuie, la rândul lor, să obţină un certificat care să conţină următoarele informaţii: 1.cantitatea de energie electrică produsă; natura şi capacitatea de stocare; 3.perioada şi locul de producţie; 4. sursele de energie utilizate. Guvernatorul provinciei în care îşi desfăşoară activitatea operatorul trebuie să monitorizeze provenienţa materiei prime, precum şi cantitatea de gaz metan utilizată în procesul de obţinere de energie;

- operatorii beneficiază de subvenţii de până la 15% din valoarea investiţiei. Aceste sume nu acoperă valoarea instalaţiilor de producere a energiei, ci cheltuielile legate de instalare, punere în funcţiune şi stocare. Sumele acordate au fost limitate la un nivel de total de 21 milioane euro/an, din 2008, până în 2011;

- certificatele de recunoaştere se acordă pe principiul „primul venit, primul servit”, în funcţie de sumele disponibile la buget pentru anul respectiv. În anul următor, producătorul de energie electrică trebuie să urmeze o nouă procedură de certificare. 


▪ Sistemul de tarifare stimulativ
	Tehnologie RES-E
	Tarife aplicate din anul 2008 (€ct/kWh)


	- energie fotovoltaică
     centrale 5-20KWp

     centrale >20KWp

    alte tipuri de energie solară

     centrale 5-20KWp
     centrale >20KWp

- energie eoliană

- energie geotermală

- biomasă solidă

- biogaz
	38
33
35

25

9,75
7,5

10-14,98
13-18,5



BELGIA

Baza legală

- Planul naţional pentru climă 2002-2012;

- Decretul Regal din 29 februarie 2004;
- Decretul Regal din 4 martie 2005;

- Decretul Regal din 10 martie 2006.

Autoritatea federală are ca principală responsabilitate  susţinerea sectorului energetic (planul de achiziţie a echipamentului necesar, infrastructura, producţia, transportul şi activitatea de comercializare a energiei, stabilirea nivelului de tarifare, de impozit şi taxe). Autorităţile regionale au competenţe legate de reglementarea modalităţilor de distribuţie a gazului metan, electricităţii şi căldurii către comunităţile locale, având un rol important în dezvoltarea politicilor regionale de obţinere a energiei din deşeuri regenerabile.   

Cele trei regiuni (flamandă, valonă şi Bruxelles) şi-au implementat politici energetice proprii, ţinând cont de particularităţile specifice fiecărei regiuni.  

La nivel naţional, până în anul 2020, Belgia trebuie să atingă un nivel de consum al energiei electrice din surse neconvenţionale de 23% din totalul de energie consumată, producţia de energie obţinută din biocombustibili crescând cu un nivel de 0,75%/an, la nivelul anului 2010
.  

Producţia de energie din materiale regenerabile combină un proces de certificare al producătorilor pe baza unui „certificat verde”, care este diferit de la regiune la regiune, cu obţinerea unui certificat de emisie de CO2. Companiile producătoare trebuie să menţioneze un preţ minim de vânzare la începutul procesului de atestare. În situaţia în care acest preţ nu este atins până la sfârşitul perioadei de valabilitate a certificatului, compania producătoare este amendată.    


▪ Sistemul de tarifare stimulativ (preţuri minime la nivel federal)
	Tehnologie RES-E
	Tarife aplicate din anul 2010 (€/MWh)



	- energie eoliană

- energie solară

- biomasă 

- hidrocentrale

	80
450
80
95


Amenda stabilită de lege are valoarea de 125 euro/MWh.
În regiunea valonă, Comisia pentru energie a acordat doar în primele 3 luni ale anului 2007 un număr de 110.991 de certificate, la un preţ mediu de 90,8 euro/MWh de energie electrică produsă, iar în regiunea flamandă, Agenţia de reglementare a acordat un număr de 156.516 certificate, la un preţ mediu de 110 euro/MWh.  

Potrivit reglementărilor în vigoare, subvenţia acordată producătorilor de energie este de 15% în regiunea valonă şi de 20% în celelalte două regiuni. Această subvenţie reprezintă acordarea unei sume de 0,05 euro/KWh pentru energia produsă în microhidrocentrale sau prin forţa vântului şi de 0,025 euro/KWh pentru energia produsă din biomasă. 
Decretul Regal din 29 februarie 2004
 stabileşte normele aplicabile pentru obţinerea de energie din biocombustibili. 

- materia primă trebuie să conţină un procent de 2,45% biodiesel şi petrol, precum şi o cantitate de cel puţin 7% bioetanol;   

- producătorii trebuie să asigure scăderea costurilor tehnologice;

- certificatele verzi sunt eliberate pentru o perioadă de 10 ani.
Decretele regale din 2005 şi 2006 stabilesc o serie de caracteristici fizico-chimico-biologice ale biocombustibililor utilizaţi pentru obţinerea de energie electrică, în conformitate cu prevederile directivelor UE.
Principalul element pentru obţinerea de energie electrică neconvenţională este biomasa. Celelalte componente - energie geotermală, solară etc. - nu au o pondere semnificativă în producţia de energie electrică a Belgiei. Cu toate acestea, Planul Naţional pentru Climă 2002-2012, adoptat de Guvern în octombrie 2001, conţine o serie de linii directoare care trebuie să contribuie la dezvoltarea producţiei de energie obţinută din materie regenerabilă. În acest sens, din anul 2003 a intrat în funcţiune un sistem naţional de încălzire a apei menajere prin utilizarea energiei solare, prin care  s-a urmărit reducerea cheltuielilor de întreţinere cu 15%, rezultând o economie de 600 euro/locuitor/an. 

BULGARIA
Baza legală

- Legea privind biocombustibilii şi sursele de energie alternative şi reciclabile (2007)
;

-  Legea energiei (2003);

-  Legea eficienţei energetice (2004);
- Ordonanţa privind stabilirea şi aplicarea preţurilor aplicabile energiei (2002). 

Bulgaria este dependentă în proporţie de 70% de importul surselor de energie primară. Acest procent a crescut şi datorită închiderii reactoarelor I - IV ale centralei nuclearo-elecrice de la Kozlodui, celelalte două reactoare fiind în faza de modernizare, cu sprijinul UE.

În conformitate cu Strategia naţională în domeniul energiei şi prevederile directivelor UE, Bulgaria şi-a propus să atingă un nivel de consum al energiei neconvenţionale de 11% din totalul de energie electrică consumată, în anul 2010 şi de 16%, în anul 2020. Din această energie, 5,75% reprezintă componenta de energie obţinută cu ajutorul biocombustibililor. Se estimează obţinerea unor cantităţi de ordinul a 2.300-2.400 MWh - energie eoliană şi de 200 MWh - energie geotermală. 

Potrivit prevederilor Legii energiei, producătorii sunt obligaţi să folosească surse regenerabile în instalaţii capabile să producă cel puţin 10 MWh energie electrică. Sistemul de obţinere a unui certificat verde este operaţional din anul 2005.  

Legea privind biocombustibilii şi sursele de energie alternative şi reciclabile prevede sistemul de tarifare a producţiei de curent electric.

▪ Sistemul de tarifare stimulativ
	Tehnologie RES-E
	Tarife (€ct/KWh)


	- hidrocentrale 

- energie eoliană

centrale cu o funcţionare < 2250 h/an

centrale cu o funcţionare > 2250 h/an

- energie solară

< 30 kWp

30-200 kWp
200-1000 kWp
biogaz
- biomasă 


	5,73 - 11,61 
9,77

8,85
30,94
30,48

29,86
6 - 22
9,5 - 13


De asemenea, potrivit prevederilor art. 9 din lege, producţia de curent electric prin utilizarea surselor neconvenţionale este încurajată ţinându-se cont de o serie de factori:
-   caracteristicile energiei obţinute şi a tehnologiilor utilizate;

-   mecanismele pieţei de profil;

-  aplicarea unui tratament preferenţial aplicat producătorilor, în concordanţă cu nivelul de energie produs; 

-  cuprinderea într-o schemă la nivel naţional a utilităţilor care folosesc acest tip de energie;

-  stabilirea de preţuri preferenţiale pentru producători.
Producţia de biocombustibil este încurajată prin stabilirea unor indicatori de utilizare a acestora la nivel naţional; implementarea unor standarde de eficienţă în conformitate cu standardele de calitate internaţionale; stabilirea unor măsuri concrete în domeniul dezvoltării durabile a agriculturii şi pădurilor; reducerea emisiilor poluante în atmosferă.  

 
Programul naţional privind sursele de energie alternativă pentru perioada 2005-2015, dezvoltat împreună cu BERD şi Fondul Internaţional Kozlodui, a implementat acordarea unor granturi, reprezentând 20% din valoarea proiectului. Valoarea proiectelor a fost de aproximativ 25,3 milioane de euro, iar prin finalizarea lor se obţin anual 234.000 MWh - energie electrică şi 198.000 MWh - energie termică. 

Alte metode de încurajare a producţiei de energie electrică neconvenţională sunt:

- scutirea de taxe de orice fel la importul de biodiesel;

- scutirea de TVA la importul de echipament energetic cu o putere instalată de peste 10 MWh.

Potrivit art. 17 al Legii privind biocombustibilii şi sursele de energie alternative şi reciclabile
, stimularea producţiei de energie din surse regenerabile se realizează prin:

- dezvoltarea de scheme de sprijin pentru producţia şi consumul de energie din surse regenerabile, producerea de carburant din surse regenerabile pentru transporturi;


- dezvoltarea de scheme de sprijin pentru producţia şi consumul de energie din biomasă, când este folosită o tehnologie înaltă pentru a proteja mediul şi pentru producerea de energie eficientă;

- dezvoltarea schemelor de sprijin în comun cu alte state membre ale Uniunii Europene, pentru susţinerea producţiei şi consumului de energie din surse regenerabile;

- activităţile de finanţare a proiectelor de producere a energiei din surse regenerabile;


- încheierea de contracte care implică utilizarea de energie regenerabilă, în temeiul Legii privind eficienţa energetică.


Producţia de energie electrică din surse regenerabile, indiferent de tipul acesteia este promovată prin următoarele măsuri: 


- asigurarea accesului garantat pentru producătorii de energie electrică produsă din surse regenerabile la reţelele de transport de energie electrică şi reţele, atunci când îndeplinesc criteriile de securitate stabilite de lege; 


- garantarea transportului şi distribuţiei de energie, dacă instalaţiile îndeplinesc criteriile de securitate;


- sprijinirea producătorilor pentru construcţia infrastructurii necesare şi dezvoltarea capacităţii de energie electrică;


- acordarea de oferte preferenţiale privind transmiterea de energie electrică produsă din surse regenerabile, care îndeplinesc criteriile de securitate în conformitate cu prevederile legale;


- achiziţionarea de energie electrică produsă din surse regenerabile pentru o perioadă definită;


- stabilirea unui preţ de cumpărare preferenţial pentru energia electrică produsă din surse regenerabile, cu excepţia energiei produse de centralele hidroelectrice cu o capacitate totală instalată de peste 10 MW. 


Pentru instalarea de sisteme fotovoltaice, statele europene oferă subvenţii, Bulgaria aflându-se pe locul V, după Germania, Austria, Italia şi Belgia.


Se acordă subvenţii pentru construcţia, reconstrucţia, revizia sau modernizarea clădirilor existente pentru producerea de energie, în cazul în care se demonstrează eficienţa instalaţiilor energetice respective.


Centrul naţional pentru energie a estimat potenţialul total teoretic pentru energie solară al Bulgariei la 12.955 x 109 toe
. În plus, se estimează că potenţialul tehnic pentru panouri fotovoltaice este de 53.000 toe, pentru sistemele solare termice active este de 161.000 toe, iar pentru sistemele de energie solară pasivă de 33.000 toe.
CIPRU

Baza legală

- Planul de acţiune pentru promovarea surselor de energie neconvenţională şi conservarea energiei pentru perioada 2002-2010 (2002);

- Legea privind promovarea surselor de energie neconvenţională şi conservarea energiei (2003);
- Legea privind utilizarea biocombustibililor şi a altor surse regenerabile (2005);

- Schema de sprijin financiar privind conservarea energiei şi de promovare a surselor regenerabile de energie (2011).
Cipru este dependent în proporţie de 91% de importul surselor de energie primară. Planul de implementare a surselor regenerabile şi directivele europene prevăd faptul că, până în anul 2020, Cipru trebuie să consume 13% din totalul consumului de energie electrică din surse regenerabile.  
Aproape întreaga cantitate de energie electrică este produsă cu ajutorul petrolului. Autoritatea de reglementare a statului a emis o serie de ordine prin care se prevede încurajarea producţiei de curent electric din alte surse: energie solară, plante energetice, energie eoliană.
Potrivit Planului de acţiune pentru promovarea surselor de energie neconvenţională şi conservarea energiei pentru perioada 2002-2010, în anul 2003 a fost introdusă o taxă de 0,22 euro/MWh consumat, sumele fiind utilizate pentru implementarea noilor politici privind obţinerea curentului electric din surse neconvenţionale.

Aplicarea acestui plan a condus la dublarea cantităţii de energie neconvenţională obţinută de Cipru în perioada 2002-2008. Realizările au fost posibile prin creşterea sumelor acordate de guvernul ţării cu 30-45% pentru investiţiile în centrale solare şi cu 55% în centralele termice, ţinându-se cont şi de faptul că Cipru nu dispune de ape termale sau geotermale. În prezent, 92% dintre clădirile de locuit şi 50% dintre hoteluri au instalate sisteme de captare a energiei solare, Cipru fiind prima ţară pe glob sub aspectul numărului de colectoare solare/locuitor.  

▪ Sistemul de tarifare stimulativ
	Tehnologie RES-E
	Tarife (€ct/kWh)


	- energie eoliană

- biogaz

- energie solară

- biomasă

	16,6
11,45

31
13,5


Legea privind utilizarea biocombustibililor şi a altor surse regenerabile a adoptat prevederile Directivei 2003/30/EC
. A fost stimulată piaţa de profil, fiind stimulaţi importatorii şi firmele care comercializează acest tip de produse. Au fost acordate facilităţi de până la 40% din sumele cheltuite de firmele care dezvoltă noi capacităţi tehnologice de producţie, transport şi obţinere a energiei electrice din biocombustibili. De asemenea, prin adoptarea Legii taxelor (2004), au fost reduse sau eliminate taxele plătite de societăţile care lucrează în acest domeniu de activitate. Mai mult, firmele care comercializează biomasă pentru obţinerea de energie electrică nu plătesc impozit pentru profitul obţinut. 
CEHIA
Baza legală

- Legea energiei nr. 458 / 2000;

- Legea privind managementul în domeniul energiei nr. 406 / 2000;

- Politica energetică a ţării (2004);

- Legislaţie privind promovarea obţinerii de energie şi căldură din surse regenerabile (Decretul Ministerului Industriei şi Comerţului nr. 539 / 2002, Decizia Oficiului pentru Reglementarea Energiei privind stabilirea preţurilor);
- Legea nr. 180 / 2005 privind producerea de electricitate şi căldură din surse neconvenţionale;
- Reglementarea preţurilor privind energia (2011)


În ultimul deceniu au fost depuse eforturi pentru dezvoltarea surselor alternative de energie, în special energie eoliană, biomasă şi microhidrocentrale. Politica energetică a ţării
, adoptată în anul 2004, a sintetizat priorităţile şi obiectivele statului în domeniu. Urmărindu-se atingerea unui nivel de consum de energie neconvenţională de 13%, în anul 2020
 şi de 15-16% în anul 2030.   
Priorităţile guvernului sunt următoarele:

- independenţa faţă de sursele de energie externe;

- independenţa faţă de sursele de energie aflate în zonele de risc;

- independenţa faţă de aprovizionarea cu materii prime energetice din străinătate;

- siguranţa exploatării surselor de energie, inclusiv energia nucleară;
- protecţia mediului şi eliminarea emisiilor de CO2;

- fiabilitatea şi descentralizarea sistemului energetic al ţării.

- creşterea eficienţei energetice, ca expresie a indicatorilor de utilizare/consum a surselor primare de energie, raportat la producţia de electricitate la nivel naţional;  
- dezvoltarea structurilor economice, tehnologiilor, proceselor de obţinere a energiei electrice, în paralel cu cea a infrastructurii de transport, conversie, distribuire/reducerea pierderilor, stocare;  

-  creşterea anuală a producţiei de energie electrică cu 3-3,5%;

- accelerarea liberalizării pieţei de gaze naturale şi electricitate, conform prevederilor UE, inclusiv prin schimburi comerciale;

- implicarea susţinută a Oficiului pentru Reglementarea Energiei, instituţie aflată în subordinea Ministerului Industriei şi Comerţului, în domeniul producerii de energie secundară (neconvenţională);

- implementarea în programul naţional a obiectivelor prezentate în al 6-lea Program european de acţiune în sectorul energetic, Decizia Parlamentului European şi a Consiliului nr. 1230/2003/EC  („Energie inteligentă – Europa”); 

- introducerea sistemului de garantare a originii pentru energia electrică produsă din surse regenerabile, precum şi certificarea operatorilor care lucrează în acest domeniu.
Potrivit prevederilor Legii energiei
, licenţele şi certificarea operatorilor se realizează pe o perioadă de 25 de ani. Deţinătorul licenţei trebuie să desfăşoare o activitate prin care să asigure securitatea producţiei, prin respectarea standardelor existente în domeniu. Societatea trebuie să aibă angajat doar personal de specialitate, competent şi trebuie să permită accesul la informaţii al Inspectoratului de stat pentru energie şi al Oficiului pentru reglementarea energiei. 

Legea privind producerea de electricitate şi căldură din surse neconvenţionale
 prevede acordarea de subvenţii pentru producători, acestea variind în funcţie de capacitatea instalată. Sumele pot varia între 30 şi 80% din costurile investiţiei, acestea depinzând de statutul aplicantului, care trebuie să fie, în general, o societate non-profit.  

Producerea acestui tip de energie implică, potrivit legii, încadrarea în sistemul de tarifare legal, în cazul vânzării producţiei către un operator din sistemul energetic naţional sau obţinerea de „bonusuri verzi”, în cazul comercializării producţiei pe piaţa liberă.  Valoarea bonusurilor verzi este stabilită pe piaţa liberă.
▪ Sistemul de tarifare stimulativ

	Tehnologie RES-E
	Tarife aplicate din anul 2011 (€ct/KWh)


	- energie eoliană

- biogaz

- energie solară

- biomasă

- energie geotermală

- hidrocentrale

	9 - 14
11 - 17
22 - 65
6 - 19
18

5 - 15


DANEMARCA
Baza legală

- Strategia naţională energetică (2005);

- Legea privind promovarea surselor regenerabile nr. 1392/2008

Dezvoltarea producţiei de energie electrică din surse neconvenţionale, în special a energiei eoliene, a început în anii ’80, în prezent Danemarca fiind statul membru UE care produce cea mai mare cantitate de energie electrică cu ajutorul vântului, dispunând de o capacitate instalată de 400 MWh.

Legea privind promovarea surselor regenerabile are ca scop principal promovarea producţiei de energie din surse regenerabile, în conformitate cu normele europene, având în vedere protecţia climei, reducerea dependenţei de combustibilii fosili, asigurarea securităţii aprovizionării şi reducerea emisiilor de gaze cu efect de seră.

În perioada 2010 - 2011, toate localităţile ţării au avut ca sarcină pregătirea unor planuri care să cuprindă zone rezervate pentru construirea de turbine eoliene, cu o capacitate de 75 MW, în fiecare din cei 2 ani.

Legea prevede finanţarea construcţiei de turbine eoliene şi centrale de alt tip care utilizează surse regenerabile de energie, măsuri pentru extinderea construcţiei de turbine eoliene, accesul la exploatarea energiei eoliene marine şi altele. 
Strategia naţională energetică
 şi Directivele UE au fixat o ţintă de consum de 30% energie RES-E în anul 2020, cu toate că sistemul de impozitare cuprinde 3 niveluri: taxa pe profit, taxa pe emisia de CO2 şi taxa pe emisia de SO2, ultima fiind introdusă în anul 1996.


Societăţile care instalează noi echipamente eoliene pentru obţinerea energiei electrice cu ajutorul puterii vânturilor continentale beneficiază de o compensaţie de mediu, în valoare de 13 euro/MWh şi de o compensaţie de costuri, reprezentând 3 euro/MWh pentru următorii 20 de ani. Proprietarii turbinelor plătesc o taxă de 57 euro/MWh pentru o activitate de 50.000 ore de funcţionare (aproximativ 14 ani de operare).
În cazul energiei eoliene maritime, pentru anul 2010 s-a estimat o capacitate instalată de 200 MWh. Proprietarii turbinelor plătesc o taxă de 66 - 70 euro/MWh pentru o activitate de 50.000 ore de funcţionare (aproximativ 12 ani de operare). 
 Pentru instalaţiile noi de producere a energiei din biogaz şi biomasă se plăteşte o taxă de 80 euro/MWh, pentru o perioadă de 10 ani, după care, pentru următorii 10 ani, valoarea taxei scade la 39 - 54 euro/MWh.    
Centralele care produc energie electrică pe bază de gaz metan trebuie să aibă o capacitate de minim 10 MWh şi sunt acreditate pentru o perioadă de 20 de ani. 

Locuinţele individuale pot beneficia de o serie de măsuri de sprijin pentru instalarea de centrale solare: reducerea taxelor, a TVA-ului sau finanţarea de către stat a cheltuielilor de întreţinere.  

Pe termen lung, Strategia naţională energetică urmăreşte următoarele obiective:

- stoparea treptată a aprovizionării cu energie considerată drept nefiabilă, în special cu gaze naturale depozitate în zone instabile de pe glob;

- reducerea cantităţilor de gaze cu efect de seră, care au consecinţe economice şi umanitare deosebite;

- sprijinirea dezvoltării noilor tehnologii de obţinere a energiei electrice din surse neconvenţionale, reducerea costurilor, aplicarea standardelor UE, dezvoltarea cooperării cu celelalte state interesate;

- reducerea utilizării combustibililor fosili cu 15%, până în anul 2025;

- contracararea creşterii consumului energie, fapt care se înregistrează la nivelul tuturor statelor, atât la nivelul consumatorilor casnici, cât şi nivelul consumatorilor industriali;

-  eficientizarea producerii de energie şi a consumului cu 1,25%/an;

-  implementarea unor noi tehnologii de producere a energiei electrice din surse regenerabile: biogaz, biomasă, alţi biocombustibili şi reducerea producţiei de energie din petrol, gaze naturale, cărbune. De exemplu, producerea de biocombustibili de tip 2G, biomasă, hidrogen, celule de combustibil, centrale eoliene, în special pentru locuinţe;  
- dublarea, până în anul 2020 a sumelor acordate cercetării pentru dezvoltarea noilor tehnologii de producere a energiei electrice;

- sprijinirea industriilor producătoare de echipamente energetice pentru producerea de energie neconvenţională (turbine eoliene, de căldură, reciclarea deşeurilor);

 -  revizuirea sistemului de taxe şi impozite pentru societăţile care se află/nu se află în grila de producere a CO2. 
Taxele stabilite pentru producătorii de energie electrică, potrivit nivelului de CO2 emis, sunt de 12 euro/tona de CO2, în timp ce producătorii de energie din biomasă şi cei care produc energie solară sunt scutiţi de taxe. Valoarea taxei de SO2 este stabilită în funcţie de nivelul de sulf din cenuşa reziduală.
Pentru instalarea centralelor individuale mici pe bază de biomasă, cu o producţie de energie mai mică de 250 KW , s-a acordat o subvenţie de 530 - 1330 euro, în funcţie de capacitatea centralei, în perioada 2001-2006. 

Prin ordin al ministerului de profil, imobilele cu caracter industrial nou construite trebuie echipate cu celule solare şi centrale pentru producerea de energie electrică. 

ESTONIA

Baza legală

- Planul naţional de dezvoltare pentru petrol şi sectorul energetic (1998);
- Planul naţional de dezvoltare pe termen lung pentru petrol şi sectorul energetic, până în anul 2015 (2005);

- Legea energiei (2003), cu amendamentele ulterioare
;

- Legea privind piaţa energiei (2005);
- Planul de dezvoltare pentru promovarea utilizării bioenergiei şi biomasei pe perioada 2007-2013 (2006).
Potrivit studiilor de specialitate
, nivelul de producere a energiei electrice neconvenţionale este unul dintre cele mai scăzute în rândul statelor membre ale Uniunii Europene. Acest fapt se explică prin faptul că petrolul este sursa principală de energie a ţării, peste 90% din această energie fiind produsă din petrol importat din Rusia. 
Cu toate că energia neconvenţională este produsă la scară mică din biomasă sau cu ajutorul microhidrocentralelor, directivele UE fixează drept ţintă un consum de energie neconvenţională de 25% din întreaga cantitate de energie, în anul 2020, de la 5,1%, valoare stabilită pentru anul 2010.
Planul naţional de dezvoltare pe termen lung pentru petrol şi sectorul energetic, până în anul 2015
 trasează cadrul de dezvoltare a sectorului energetic neconvenţional.
 Principalele obiective sunt următoarele:

- creşterea eficienţei sectorului energetic;

- reducerea consumului de energie;

- asigurarea unui raport just între calitate şi preţuri;

- modernizarea sectorului energetic existent şi introducerea de noi tehnologii pentru producerea de energie neconvenţională;

- asigurarea competitivităţii pe piaţa liberă a energiei;

- atingerea nivelului propus pentru producţia de energie neconvenţională până în anul 2020;

- dezvoltarea infrastructurii pentru comercializarea optimă a materiei prime regenerabile;
- stabilirea unor condiţii reciproc avantajoase pentru conexiunea cu sistemul de energie al ţărilor nordice şi al statelor central-europene;
- asigurarea de know-how şi specialişti în domeniul sectorului energetic.
Nivelul tarifelor este următorul:
	Tehnologie RES-E
	Tarife aplicate din anul 2007 (€ct/kWh)   



	- toate tipurile de energie obţinută din surse neconvenţionale, cu excepţia energiei eoliene (perioadă de 12 ani)

	5,37


Din aprilie 2001, Eesti Energia Ltd, societatea naţională de distribuţie, cu sprijinul Fondului pentru Natură au stabilit un mecanism de dezvoltare a producţiei de energie neconvenţională, prin introducerea unor certificate verzi de producător şi consumator. Se acordă 5 tipuri de certificate în funcţie de nivelul de energie produs/consumat, acesta fiind valabil 1 an.
Alte măsuri de sprijinire a sectorului de energie neconvenţională:

- scutirea de taxe vamale a importatorilor de biocombustibili;

- cofinanţarea programelor de introducere a noilor tehnologii;

- implementarea programelor specifice adaptate necesităţilor fiecărei regiuni a ţării.


Banca Europeană de Investiţii a acordat Estoniei împrumuturi totalizând 95 milioane de euro pentru finanţarea proiectelor care urmăresc obţinerea energiei din surse eoliene, respectiv arderea deşeurilor. Finanţarea a fost acordată companiei Eesti Energia pentru realizarea a trei proiecte energetice. Cel mai mare dintre ele presupune înfiinţarea unei centrale pentru obţinerea energiei din arderea deşeurilor, precum şi construirea a două parcuri eoliene, cu o putere instalată de 39 MW, respectiv 22 MW.  
FINLANDA
Baza legală

- Planul de acţiune privind energia neconvenţională, revizuit (2009);
- Strategia pe termen lung privind clima şi energia (2008);

- Reglementarea nr. 1313/2007 privind alocarea de subsidii privind resursele energetice
;  
- Legea privind piaţa de electricitate, nr. 386 / 1995;

- Legea nr. 1396/2010 privind promovarea energiei regenerabile
.
Obiectivele Finlandei privind obţinerea de energie din surse neconvenţionale sunt statuate în Planul de acţiune privind energia neconvenţională
. 
În prezent, peste 20% din energia consumată la nivelul ţării este produsă din bioenergie. Planul şi Directiva UE prevăd creşterea acestui procent la 31,5% în anul 2010 şi la 38% în 2020. Se prevede, de asemenea, extinderea producerii de energie pe bază de biomasă şi vânt, modificarea sistemului de taxe pentru producerea, comercializarea şi consumul de energie electrică, precum şi generalizarea sistemului de obţinere a certificatelor verzi pentru producătorii de energie.  

Principalele obiective:

- cofinanţarea de către stat a noilor tehnologii de producere a energiei electrice din surse eoliene. Valoarea maximă a subvenţiei este de 40%;


- taxa impusă societăţilor producătoare de electricitate, 0,69 euro/KWh pentru centralele eoliene şi 0,42 euro/MWh pentru celelalte metode, este returnată acelor societăţi care introduc noi tehnologii de obţinere a curentului electric din surse neconvenţionale - energie solară, microhidrocentrale, energie geotermală;


- producerea energiei din turbă este supusă regularizărilor de preţ şi compensărilor potrivit prevederilor legii. Acestea se calculează lunar conform unei formule speciale;
 
- taxele impuse pentru căldură sunt calculate pe baza emisiei de CO2, fiind stabilite la nivelul zero pentru sursele de energie refolosibile;
Strategia pe termen lung privind clima şi energia prevede reducerea emisiilor de CO2 la nivelul stabilit prin Protocolul de la Kyoto. Prin aplicarea programelor stabilite pentru implementare la scară largă a energiei obţinute din surse neconvenţionale, se obţine o reducere de 4,5-5 milioane tone de bioxid de carbon. 
Factorul care reduce semnificativ dezvoltarea acestui sector este preţul redus al energiei eoliene pe piaţa liberă, comparativ cu costurile ridicate pentru achiziţionarea de tehnologie, şi valoarea compensaţiilor acordate de stat. În perioada 1991-2001, de exemplu, costul mediu de implementarea acestui tip de tehnologie a fost de 1,2 milioane euro/MW. În anul 2001, valoarea a scăzut la 0,9 milioane euro/MW.
Potrivit Legii 1396/2010 privind promovarea energiei regenerabile, un producător de energie poate să primească o subvenţie din partea statului, pentru o perioadă determinată, dacă îndeplineşte condiţiile tehnice impuse.

Se au în vedere:

- centralele electrice pe lemne şi combustibil lemnos, care dezvoltă o putere mai mare de 100, respectiv 150 MVA;

- centralele eoliene care dezvoltă o putere mai mare de 2.500 MVA;

- centralele de biogaz care dezvoltă o putere mai mare de 19 MVA.
Dreptul de a beneficia de tariful preferenţial îl primesc operatorii care funcţionează o perioadă de minim 3 luni, iar aprobarea de funcţionare a devenit definitivă. Durata de obţinere a tarifului preferenţial este de 12 ani. 
Cu toate acestea, producătorul de energie electrică nu va avea dreptul de a primi tariful pentru energia electrică produsă dacă depăşeşte cantitatea totală prevăzută în regulament sau dacă depăşeşte suma de 750.000 de euro, pentru perioadele tarifate. Dispoziţiile detaliate privind împărţirea unui an calendaristic, în perioade de tarifare şi tarife preferenţiale sunt stabilite prin decret al Consiliului de Stat.

Preţul orientativ pentru energia electrică produsă de o centrală eoliană, pe bază de biogaz sau combustibil din lemn, aprobat pentru sistemul de tarifare, trebuie să fie 83,50 euro/MWh. Pentru energie electrică produsă de o centrală pe lemne subvenţia maximă este de 18 euro/MWh.

FRANŢA 

Baza legală

- Legea 108/2000 privind modernizarea şi dezvoltarea serviciilor publice în sectorul energetic (2000);

- Legea 781/2005 privind politicile energetice (2005).  

Legislaţia franceză prevede un important sprijin financiar din partea statului pentru implementarea noilor tehnologii de producere a energiei neconvenţionale, precum şi sisteme tarifare diferenţiate pentru producătorii de energie din surse regenerabile şi consumatori. Principalele proiecte au la bază producţia de energie din biogaz, biomasă şi energie eoliană continentală.  
Ţintele stabilite sunt reprezentate de valoarea de 23% pentru consumul de energie neconvenţională, până în anul 2020 şi 21%, până în anul 2010, potrivit Directivei 2001/77/EC.  

Un procent important din producţia actuală este reprezentat de producţia de energie cu ajutorul microhidrocentralelor, forţa vântului, biomasa sau energia geotermală reprezentând un procent nesemnificativ. 

Intrată în vigoare după 2 ani de dezbateri, Legea privind politicile energetice descrie obiectivele statului francez în acest domeniu pentru următorii 30 de ani:
- asigurarea independenţei energetice şi garantarea securităţii sectorului energetic;

- asigurarea competitivităţii pe piaţa liberă a energiei;

- asigurarea sănătăţii populaţiei şi protejarea mediului, în corelaţie cu măsurile luate împotriva gazelor cu efect de seră;

- garantarea coeziunii sociale şi teritoriale, prin asigurarea accesului liber la energie.

Pentru îndeplinirea acestor obiective se urmăreşte îndeplinirea următoarelor  măsuri:
- gestionarea cererii interne de energie;

- diversificarea surselor de energie;

- dezvoltarea de noi tehnologii;

- asigurarea reţelelor de transport şi stocare.

În paralel, se urmăresc îndeplinirea următoarelor sarcini:

- sprijinirea acţiunilor comunităţii internaţionale pentru reducerea gazelor cu efect de seră la jumătate din valoarea actuală, până în anul 2050. Franţa, stat puternic industrializat, trebuie să-şi reducă de 4-5 ori nivelul actual de emisii. 

- reducerea metodelor actuale de producere a energiei convenţionale cu 2% până în anul 2015 şi cu 2,5% până în anul 2030; 

- atingerea parametrilor stabiliţi pentru producerea de energie neconvenţională, în conformitate cu cerinţele europene;

- intrarea în funcţiune a celor 3 programe pentru dezvoltarea producerii de energie din surse neconvenţionale şi de eficientizare a sistemului energetic:



a) „Energie pentru dezvoltare”: extinderea accesului la servicii energetice pentru naţiunile în curs de dezvoltare;



b) “Southern Face”: pentru a încuraja instalarea a 200.000 de celule solare de încălzire şi 50.000 de acoperişuri solare în fiecare an, începând cu 2010;


c) „Energia Pământului”: reducerea pe plan intern a importului de petrol cu cel puţin 10 milioane de tone din anul 2010 şi înlocuirea acestei surse de energie cu biomasă.
-   continuarea programului de construire de noi centrale nuclearo-electrice;
- implementarea strategiei de cercetare-dezvoltare pentru programele şi tehnologia sectorului energetic, care trebuie revizuită la fiecare 5 ani;

-  continuarea programului „certificatul alb” pentru a încuraja atingerea eficienţei energetice la nivelul întreprinderilor din sectorul energetic. În conformitate cu un astfel de sistem, participanţii trebuie să identifice potenţialul de eficienţă în cadrul lanţului de aprovizionare cu energie;

-  sprijinirea programelor regionale şi municipale de gestionare a energiei;

-  crearea sistemului de garanţie de origine pentru energia produsă din surse regenerabile. Garanţiile sunt oferite în baza cererii depuse de producător, de operatorul reţelei de transport sau de distribuţie pentru cantităţile produse în luna precedentă, în instalaţiile de producere a energiei electrice din surse regenerabile de energie, la care puterea generată este de cel puţin 10 kW;

- crearea Înaltului Consiliu pentru Energie, care să aibă ca atribuţii managementul sectorului energetic, de la atribuirea de certificate la aprobarea cantităţilor de materie primă necesare pentru producerea de energie;

-  transpunerea în legislaţia naţională a tuturor Directivelor UE în domeniu, de exemplu, Directiva 2002/91/CE privind eficienţa clădirilor. Această directivă impune un standard de eficienţă energetică a clădirii, întocmirea unui certificat energetic al acesteia, instalarea unor sisteme centrale de căldură, de cel puţin 20 de KW şi de aer condiţionat, de cel puţin 12 KW, în funcţie de dimensiunea clădirii;

- sprijinul statului pentru persoana care îşi echipează locuinţa cu un sistem de producere de energie neconvenţională se traduce în următoarele măsuri:

a) reducerea cu 50% a impozitului datorat de persoana respectivă, pe o perioadă de 3 ani;

b) reducerea TVA la valoarea de 5,5% pentru instalaţia achiziţionată; 
c) subvenţionarea cu până la 40% a persoanelor care aplică la programele regionale de obţinere a energiei din biomasă;

d) reducerea TVA pentru achiziţionarea de tehnologie pentru obţinerea energiei din biocombustibili. Măsura a fost introdusă în anul 1998 şi va fi aplicată pe o perioadă de 20 de ani.     

Sistemul diferenţiat de tarifare a energiei este stabilit de Legea 781/2005, fiind indexat anual cu rata inflaţiei.
	Tehnologie RES-E
	Tarife (€ct/kWh)   



	hidroenergie
energie eoliană
energie geotermală

biomasă
	15 (din energia mareelor)
6,07 (alt tip de centrală)
2,8-13 (onshore/offshore)
20 + 8 pentru eficienţă energetică

14,34




GERMANIA

Baza legală

- Legea privind sursele de energie neconvenţională (2004)
;

- Legea privind sursele de energie regenerabile (2009), cu amendamentele din anul 2012
.
Politicile energetice prevăd măsuri de stimulare a producţiei de energie electrică, termică şi biocombustibili. Cel mai important act normativ în domeniu este Legea privind sursele de energie neconvenţională
, care stabileşte normele de producţie şi comercializare a energiei termice obţinută din surse regenerabile, precum şi scutirea de taxe pentru sectorul de producţie a biocombustibililor. Ultima modificare a tarifelor pentru energie a avut loc în anul 2004, când au fost micşorate tarifele pentru energia eoliană şi pentru energia obţinută în hidrocentrale, dacă producătorii au în vedere măsuri de retehnologizare a echipamentelor energetice, dar au fost mărite tarifele pentru energia obţinută din biomasă şi din surse geotermale. De asemenea, din anul 2006 au fost micşorate şi subvenţiile acordate producătorilor de energie neconvenţională, de la 50% la 20% din valoarea investiţiilor.  

Directivele UE prevăd pentru Germania atingerea unui nivel de consum de energie RES-E de 18% din totalul de energie consumată, în anul 2020.
În ultimul deceniu, producţia de energie solară a cunoscut o dezvoltare deosebită, bugetul alocat crescând, de exemplu, de la 39 milioane euro în anul 2006, la 213 milioane euro în anul 2007. De asemenea, dezvoltarea tehnologică a permis accelerarea semnificativă a dezvoltării industriei energetice neconvenţionale, în domeniul biomasei şi biogazului.   

Principiile de bază ale industriei energetice având la bază surse regenerabile sunt următoarele:
- acordarea unei subvenţii fixe pentru producătorul care deschide o nouă linie de producţie, introducând o nouă tehnologie;

- scăderea treptată a subvenţiilor pentru introducerea de noi tehnologii;

- neindexarea subvenţiilor cu rata inflaţiei;
- durata plăţilor este de 20 de ani, la care se adaugă anul în care se realizează investiţia;

- scăderea subvenţiilor se realizează în două etape: 


a) prima etapă - „subvenţia mare”, care are aceeaşi valoare pentru o perioadă de 5 ani, în cazul în care sunt introduse noi tehnologii de obţinere a energiei electrice cu ajutorul puterii vânturilor continentale şi de 12 ani, în cazul în care sunt introduse noi tehnologii de obţinere a energiei electrice cu ajutorul vânturilor maritime;

Durata primei etape se stabileşte în funcţie de raportul dintre randamentul instalaţiei noi de obţinere a energiei şi randamentul de referinţă stabilit de lege.


b) a doua etapă - „subvenţia redusă”, care se acordă pentru o perioadă de 15 ani;

 - „regula 60%” - după august 2005, instalaţiile noi care au un randament  mai mic de 60%, faţă de nivelul de referinţă nu primesc subvenţii;

- „regula retehnologizării” - dacă turbinele instalate înainte de 31 decembrie 1995 sunt înlocuite cu noi turbine, care să aibă cel puţin o  capacitate de producţie de 3 ori mai mare, durata etapei I de plată a subvenţiei este prelungită cu 33 de luni; 
- „obligaţia de a livra imediat energie”, în termen de 15 minute de la conectarea în sistemul energetic a noilor echipamente, costurile de echilibrare de putere fiind suportate în mod egal de toţi consumatorii de energie electrică.  

Tarife preferenţiale
	Tehnologie RES-E
	Tarife (€ct/kWh)   



	energie solară
energie eoliană
energie geotermală

biogaz
hidroelectricitate

biomasă
	21 - 28
4,97 - 8,93 (onshore)
3,5 - 19 (offshore)
25
6 - 26
3,4 - 12,7
6 - 14




Plata energiei electrice nu este diferenţiată între consumatorii industriali şi cei casnici, cu excepţia câtorva companii mari consumatoare de electricitate, care au un sistem de tarifare special.
Potrivit legii, taxele plătite de producătorii de electricitate sunt următoarele:

- 9,68 €cent/kWh, pentru energia produsă în hidrocentrale cu capacitatea de până la 5MW;

- 6,65 €cent/kWh, pentru energia produsă în hidrocentrale cu capacitate mai mare de 5MW;

- 7.67 €cent/kWh, pentru energia produsă în instalaţii de până la 5 MW din surse precum gaze de haldă, gaze din instalaţiile de epurare a apelor uzate şi  
gaze de mină;

- 6,65 €cent/kWh, pentru energia produsă în instalaţii cu capacitate mai mare de 5 MW din surse precum gaze de haldă, gaze din instalaţiile de epurare a apelor uzate şi  gaze de mină;


- 11,5 €cent/kWh, pentru energia produsă în instalaţii de biomasă cu capacitate de până la 150KW;


- 9,9 €cent/kWh, pentru energia produsă în instalaţii de biomasă cu capacitate de până la 500KW;


- 8,9 €cent/kWh, pentru energia produsă în instalaţii de biomasă cu capacitate de până la 5 MW;

- 8,4 €cent/kWh, pentru energia produsă în instalaţii de biomasă cu capacitate mai mare de 5 MW;


- 15 €cent/kWh, pentru electricitatea produsă din surse geotermale, cu o capacitate de până la 5 MW;


- 14 €cent/kWh, pentru electricitatea produsă din surse geotermale, cu o capacitate de până la 10 MW;

- 8,95 €cent/kWh, pentru electricitatea produsă din surse geotermale, cu o capacitate de până la 20 MW;

- 7,16 €cent/kWh, pentru electricitatea produsă din surse geotermale, cu o capacitate mai mare de 20 MW;

- 57,4 €cent/kWh, pentru electricitatea produsă din energie solară, cu o capacitate de până la 30 KW;


- 54,6 €cent/kWh, pentru electricitatea produsă din energie solară, cu o capacitate mai mare de 30 KW;


- 54 €cent/kWh, pentru electricitatea produsă din energie solară, cu o capacitate mai mare de 100 KW.
Legea privind sursele de energie regenerabile stabileşte următoarele ponderi: 

- 35% în anul 2020;

- 50% în anul 2030;

- 65% în anul 2040;

- 80% în anul 2050,

precum şi modalitatea de integrare a acestor cantităţi de energie electrică în sistemul naţional de alimentare.

Legea reglementează o modalitate de conexiune prioritară la sistemele de alimentare cu energie electrică generală a instalaţiilor de producţie de energie din surse regenerabile; achiziţionarea cu prioritate, transportul, distribuţia de energie electrică şi plata pentru operatorii de sisteme de reţea, în legătură cu energie electrică şi căldura obţinută prin cogenerare, inclusiv asigurarea subvenţiilor; sistemul de egalizare la nivel naţional pentru cantitatea de energie electrică achiziţionată, pentru care au fost achitate tarifele sau subvenţiile.

Operatorii de sisteme de reţea trebuie să cupleze imediat, cu prioritate, centralele de energie electrică din surse regenerabile, dacă acestea au o capacitate instalată de 30 de KWh (100 KWh, în cazul centralelor solare).
GRECIA

Baza legală

- Legea nr. 2244/1994 privind energia obţinută din surse regenerabile;
- Legea nr. 2773/1999 privind liberalizarea pieţii de energie;
- Legea nr. 3423/2005 privind utilizarea biocombustibililor;
- Legea nr. 3468/2006 privind obţinerea energiei electrice prin utilizarea surselor de energie reciclabilă şi înalta eficienţă a energiei electrice şi termice de cogenerare.

Dezvoltarea producţiei de energie electrică din surse regenerabile a cunoscut o dezvoltare importantă în ultima perioadă de timp, în special datorită implementării de tehnologie pentru captarea radiaţiilor solare. 

Principala măsură economică a vizat acordarea unor deduceri din impozitul utilizatorului de energie electrică produsă din energie eoliană.
Legea 2244/94 privind energia obţinută din surse regenerabile
 stabileşte cadrul investiţiilor private în producţia de energie electrică, introducând un sistem de tarifare stimulativ pentru producătorii şi consumatorii de energie electrică şi termică. Pe lângă aceste reglementări, sunt acordate o serie de subvenţii, de până la 40% din valoarea investiţiei. Din anul 2006, sistemul de tarifare a fost uniformizat, în funcţie de tehnologia de obţinere a energiei, cele mai mari tarife fiind cele pentru energia electrică obţinută din energie solară şi cu ajutorul vântului.
Directiva 2001/77/EC privind obţinerea energiei electrice din surse regenerabile a fixat un nivel de consum de 18% pentru energia obţinută din surse regenerabile din totalul cantităţii de energie electrică consumată, în anul 2010. Acest nivel corespunde unei producţii de 2.800-3.000 MW de energie neconvenţională.


La stabilirea acestei ţinte s-a avut în vedere potenţialul ţării, precum şi interesul companiilor internaţionale de profil în domeniul investiţiilor energetice. O caracteristică esenţială a dezvoltării industriei energetice neconvenţionale este aceea că, pe parcursul a trei ani, din totalul proiectelor care însumau 13.000 MWh, depuse la Agenţia Naţională de Reglementare pentru obţinerea licenţelor necesare, 87% au devenit operaţionale.

Principalele obiective prevăzute de Legea nr. 2773/1999 privind liberalizarea pieţii de energie sunt următoarele:

- operatorul de transmitere a energiei prin sistemul naţional (TSO) este obligat să conecteze la reţea un producător de energie neconvenţională, dacă producţia sa este mai mică de 50 MWh sau de 10 MWh pentru microhidrocentrale;

- TSO este obligat să încheie un contract pe o perioadă de 10 ani cu producătorul de energie neconvenţională;

- producţia de energie a unui operator independent sau surplusul de energie produs este vândut TSO în condiţii predeterminate - preţ de recumpărare a energiei de către operator, la care se adaugă cu procent fix din preţul energiei vândute, dacă este cazul; 

- fiecare producător de energie trebuie să achite o taxă anuală, stabilită de Ministerul de Finanţe, egală cu 2% din valoarea energiei vândute. Această taxă este colectată de TSO şi virată în contul Agenţiei Naţionale de Reglementare, fiind folosită la finanţarea altor proiecte energetice; 

- producătorul de energie trebuie să obţină o licenţă de producere a electricităţii, prima din operaţiunea de licenţiere necesară (licenţe de prestare, de utilizare a terenului, de mediu, pentru instalaţii, de operare etc). Operaţiunea de licenţiere completă trebuie încheiată în maximum 90 de zile; 

   Potrivit prevederilor Legii nr. 3468/2006
, Ministerul Dezvoltării acordă licenţele producătorilor de energie neconvenţională, cu respectarea următoarelor criterii:
- apărarea securităţii naţionale;

- protecţia sănătăţii şi siguranţa populaţiei;
- siguranţa celorlalte facilităţi şi echipamente din ţară;

- asigurarea eficienţei energetice;

- verificarea gradului de interes al proiectului;

- asigurarea capacităţii energetice pentru stabilirea gradului de utilizare a terenului;

- abilităţile aplicantului de implementare a proiectului;

- asigurarea securităţii de exploatare şi protecţia consumatorilor;

- protecţia mediului.

Sistemul diferenţiat de tarifare a energiei (€/MWh) este stabilit de Legea 2244/1994 şi se aplică pentru o perioadă de 12 ani, cu posibilitate de extindere la 20 de ani:
	Tehnologie RES-E

	Tarife

	energie eoliană
energie solară 
energie geotermală

biogaz şi biomasă

energie hidroelectrică
	- centrale ≤ 50 kW 

- centrale onshore > 50KW - 87,85€ - 99,45 €/MWh (localizate în insule)

- sisteme fotovoltaice 
- centrale ≤ 100 kW - din august 2011: 394,89 €/MWh 

- centrale > 100 kW - din august 2011: 351,01€/MWh. 

99,45 - 150 €/MWh
99,45 - 250 €/MWh
87,85 - 220 €/MWh



Alte măsuri de sprijinire a investiţiilor în domeniul energiei neconvenţionale sunt următoarele:
- adoptarea Legii nr. 3299/2004 privind dezvoltarea, care prevede sprijinirea proiectelor de producere a energiei din surse neconvenţionale, prin acordarea unor subvenţii de până la 40% din valoarea proiectului, precum şi reducerea completă a taxelor şi impozitelor pe o perioadă de 10 ani;
- adoptarea Legii nr. 3296/2004 privind taxele pe venit societăţilor, taxele de audit şi alte prevederi, care prevede reducerea a 20% a taxelor pe venit pentru societăţile care implementează sisteme energetice alternative în sectoarele rezidenţiale sau terţiare ale Greciei.
IRLANDA
Baza legală

- Legea privind tarifele pentru energia electrică obţinută din surse regenerabile (REFIT), 2006

Directiva 2001/77/EC privind obţinerea energiei electrice din surse regenerabile fixează un nivel de consum de 16% pentru energia obţinută din surse regenerabile, în anul 2010.
Potrivit legii, fiecare aplicant admis în programul REFIT primeşte o scrisoare de ofertă. Această scrisoare va confirma licenţa care poate fi obţinută de aplicant şi-i conferă posibilitatea primirii compensaţiilor legale pentru o perioadă de 15 ani. 

Compensaţiile de referinţă sunt fixate pentru fiecare categorie de energie
:

- 5,7 €cent/kWh - pentru energia obţinută cu ajutorul puterii vânturilor de categorie mare;
- 5,9 €cent/kWh - pentru energia obţinută cu ajutorul puterii vânturilor de categorie mică;

- 7,2 €cent/kWh - pentru energia obţinută din hidrocentrale;

- 7 €cent/kWh - pentru energia obţinută din biomasă - deşeuri de gaze;

- 7 €cent/kWh - pentru energia obţinută din alte tipuri de biomasă.
Din ianuarie 2008, Ministerul energiei, comunicaţiilor şi resurselor naturale a iniţiat un program de cercetare şi dezvoltare a energiei obţinută din ocean (valuri şi maree), valabil pentru o perioadă de 3 ani şi care dispune de o finanţare de 26 milioane de euro.

De asemenea, acelaşi minister administrează fondurile „Casei verzi”, prin care se acordă o serie de subvenţii persoanelor care achiziţionează tehnologie pentru obţinerea energiei neconvenţionale:
- panouri solare şi încălzitoare apă - subvenţie 300 euro/m2 de instalaţie; 
- pompe de căldură, colector orizontal - subvenţie maximă de 4.300 euro;

- pompe de căldură, colector vertical - subvenţie maximă de 6.500 euro;

- pompe de căldură, sursă de apă - subvenţie maximă de 4.300 euro;
- pompe de căldură, sursă de aer - subvenţie maximă de 4.000 euro;
- sobe cu peleţi - subvenţie maximă de 1.100 euro;

- sobe cu peleţi cu boiler integrat - subvenţie maximă de 1.800 euro;

- boilere cu peleţi - subvenţie maximă de 4.200 euro;

Nivelul subvenţiei este de 30% din valoarea proiectului.
Alte măsuri introduse în anul 2006 pentru sprijinirea sectorului energiei neconvenţionale sunt:
- scutirea de plata accizelor pentru societăţile care importă, comercializează sau produc biocombustibili, pentru o perioadă de 5 ani. Programul de subvenţii al statului este în valoare de 200 de milioane de euro;

- acordarea de compensaţii pentru persoanele fizice care introduc pentru uz personal tehnologie RES-E ;
- acordarea de subvenţii pentru sectoarele de servicii publice, comerciale şi industriale de profil. 

Tarife

	Tehnologie RES-E

	Tarife (€ct/kWh)   

	energie eoliană
biogaz 
biomasă
energie hidroelectrică
	6,6 - 6,9
8,1 -15
8,5 -14

8,4



ITALIA

Baza legală

-  Decretul nr. 387 / 2003 privind implementarea Directivei 2001/77/EC
;
-  Legea nr. 244 / 2007;

- Decretul Legislativ nr. 28/2011 privind implementarea Directivei 28/2009/EC privind promovarea şi utilizarea energiei din surse regenerabile
.
Politica energetică privind energia neconvenţională este o parte integrantă a politicilor de reducere a gazelor cu efect de seră. Obiectivele politicii energetice prevăd o creştere cu 0,75%/an a producţiei de energie electrică obţinută din surse regenerabile în perioada 2007 - 2012. 
Potrivit prevederilor Directivei 2001/77/EC, ţinta Italiei este de 17% pentru consumul de energie electrică obţinută din surse regenerabile din totalul consumului de energie electrică, în anul 2020.
Prin Legea bugetului de stat pe anul 2008 (Legea nr. 244/2007) au fost introduse o serie de prevederi pentru micii producători de energie din surse regenerabile. Principala modificare a fost aceea că un certificat verde se va acorda pe o perioadă de 15 ani.
Valoarea de cumpărare a certificatului verde, în anul 2007, de exemplu, a fost de 130 euro/MWh. Acesta este acordat de Autoritatea naţională pentru energie şi gaz, structura de reglementare din Italia, şi se acordă în cadrul şedinţelor de vânzare organizate de Gestore Mercato Electrico - Bursa pentru energie. Sursele eligibile sunt apa, inclusiv cea geotermală, valurile, energia geotermală, vântul, biomasa, deşeurile şi celulele fotovoltaice. Iniţial, aceste certificate au fost acordate societăţilor care produceau o cantitate de energie electrică mai mare de 50 MWh/an. 
În prezent, de la 1 ianuarie 2008, certificatele verzi se acordă pe o perioadă de 15 ani pentru fiecare centrală electrică şi producător, începând cu o producţie de energie de 1 MWh/an. În cazul certificatelor acordate pentru centralele pe bază de biomasă, acestea sunt subvenţionate în proporţie de 100% din valoarea energiei produsă, pentru primii 8 ani de producţie şi în proporţie de 60%, pentru următorii 4 ani.    
Potrivit legii, micii producători de energie pot opta între subvenţionarea valorii certificatului verde sau includerea pe lista societăţilor care beneficiază de tarife stimulative pentru producţia de energie, tot pe o perioadă de 15 ani.
Pe lângă măsurile luate la nivel naţional, de importanţă deosebită sunt şi măsurile luate la nivel regional şi local. Într-o serie de provincii şi municipalităţi sunt acordate facilităţi care ajung la 50% din valoarea investiţiei micului producător, pe „principiul primul venit, primul servit”.

Pe lângă aceste măsuri se adaugă şi cele pentru creşterea numărului de centrale pentru producerea căldurii, producătorii obţinând un certificat alb, de eficienţă energetică, în momentul în care servesc un număr de cel puţin 100.000 de utilizatori.

De asemenea, societăţile de construcţie primesc o deducere fiscală de 55% dacă în urma construirii sau reabilitării unui imobil acesta este echipat cu tehnologie de producere a căldurii/energiei electrice (centrale de condensare, colectoare solare, sisteme de distribuţie a căldurii etc.). Suma maximă dedusă este de 100.000 euro pentru un imobil, în cazul în care reabilitarea termică este de minimum 20%..

Nivelul subvenţiilor şi tarifele stimulative, aplicabile din anul 2007:

	Tehnologie RES-E
	Tarife (€ct/kWh)   


	- energie eoliană
- energie geotermală

- biogaz

- centrale hidroenergetice

- biomasă
	1,3
20

28
22

28



Tot prin Decretul nr. 387/2003 a fost introdusă şi prevederea privind necesitatea obţinerii certificatului de origine pentru energia electrică neconvenţională produsă.
LETONIA
Baza legală

- Strategia privind obţinerea de energie din surse regenerabile pentru perioada 2006 - 2013;

- Programul Naţional de Energie (1997); 

- Legea energiei (1998); 

- Politica de energie în sectorul electricitate (2001)
; 

- Legea privind piaţa de electricitate (2005);
- Reglementarea sectorului electricitate obţinută cu ajutorul RES (2007).

Circa 40% din energia electrică consumată în Letonia este produsă de hidrocentralele amplasate în bazinul râului Daugava. Ţara are un potenţial deosebit în ceea ce priveşte energia eoliană şi biomasa, această sursă fiind utilizată în special pentru obţinerea de energie termică. 
Strategia adoptată de Guvern în anul 2006
 are următoarele obiective:

- creşterea cantităţii de energie obţinută din surse regenerabile;
- asigurarea securităţii obiectivelor energetice;
- implementarea de măsuri pentru reducerea gazelor cu efect de seră;

- creşterea eficienţei energetice;

- construirea de centre-pilot pentru cercetarea noilor tehnologii RES-E;
- atingerea unei ţinte de 49,3% pentru consumul de energie neconvenţională, în anul 2010.

Suma alocată pentru sprijinirea acestui sector este de 180 milioane de euro.
Adoptată în iulie 2007, Reglementarea sectorului electricitate obţinută cu ajutorul RES stabileşte principalele surse regenerabile: vântul, biomasa, microhidrocentralele şi biogazul. De asemenea, prin acest act normativ a fost implementat şi sistemul de tarifare stimulativ pentru producători şi consumatori. 
La stabilirea preţului s-a avut în vedere doi factori:
-   preţul de referinţă la gazele naturale;

- capacitatea instalată a centralelor de obţinere a electricităţii din surse regenerabile (5000 de ore/an pentru microhidrocentrale, 3000 de ore/an pentru energia eoliană, 7000 de ore/an pentru biomasă şi biogaz).

Tarifele sunt valabile o perioadă de 10 ani de la data începerii exploatării, o reducere a acestor tarife fiind aplicabilă după alţi 10 ani pentru instalaţiile care utilizează biomasă, forţa vântului şi biogaz.


Tarifele stimulative pentru energia electrică, aplicabile pentru o perioadă de 10 ani, sunt următoarele:
	Tehnologie RES-E
	Tarif stimulativ (€/MWh)


	-  energie eoliană
-  biomasă

-  biogaz


	93 - 96

98 - 126

98 - 126




LITUANIA
Baza legală


- Legea privind energia regenerabilă (2011)
;

- Strategia Naţională a Energiei, revizuită în anul 2007;
- Legea energiei (2002);

- Legea electricităţii (2002);

- Hotărârea privind promovarea cumpărării de electricitate produsă din surse regenerabile (2004).
Strategia Naţională a Energiei
, adoptată de Parlament în anul 2007, stabileşte un set de principii privind dezvoltarea sectorului energetic:
- dezvoltarea capacităţilor energetice: hidrocentrale, rafinării de petrol, teminale dotate pentru activitatea de export/import a produselor petroliere, echipament pentru rafinarea ţiţeiului, reţeaua de gaz natural şi centrale de încălzire;

- balanţa energetică este dominată de gaze, petrol şi energie nucleară;

- posibilitatea dezvoltării surselor alternative trebuie să conducă la scăderea preţului pentru energie şi căldură, precum şi la scăderea poluării mediului;

- integrarea pe piaţa energetică liberă a Uniunii Europene, restructurarea sectorului energetic şi eficientizarea lui;

- reducerea consumului de energie;

- interconectarea prin sistemul energetic al Poloniei cu piaţa vest-europeană;

- dezvoltarea utilizării de surse regenerabile şi indigene pentru obţinerea de energie electrică şi termică;

- construirea unei noi centrale nucleare în perioada 2015 - 2017;

- reducerea dependenţei de gazele naturale din Rusia;
- atingerea unui nivel de consum de 20% energie neconvenţională, din totalul consumului de energie, până în anul 2025. 

Rezoluţia privind promovarea cumpărării de electricitate produsă din surse regenerabile stabileşte procedura de obţinere a energiei electrice din biomasă, hidrocentrale, energie eoliană şi solară, cu o capacitate de până la 10 MWh.  

Operatorii de piaţă iau în calcul cantitatea de energie produsă în anul curent şi noile centrale aflate în stadiu de construcţie sau planificate să se construiască. Aceştia prezintă un raport Guvernului prezentând situaţia curentă şi necesarul de energie pentru fiecare tip de sursă regenerabilă. Cotele se stabilesc în raport cu capacitatea instalată a fiecărei centrale, în funcţie de sursa utilizată.
Procedura de autorizare a producătorilor care construiesc centrale cu o capacitate de până la 250 KWh se realizează potrivit legii. Comisia de autorizare este compusă din reprezentanţi ai Ministerului Economiei, Comisiei de control a preţurilor şi Inspectoratului de stat pentru energie. 

Orice autorizaţie este valabilă o perioadă de 24 de luni, după care se realizează altă procedură de acreditare.
Tarifele pentru energia electrică sunt următoarele:
	Tehnologie RES-E
	Tarife (€ct/KWh)



	-  hidrocentrale

-  energie eoliană
- energie solară 

   centrale < 100 kWh
   centrale 100 kWh - 1 MWh

   centrale > 1 MWh 

- biomasă 

- biogaz 


	0,26
0,3
1,63
1,56

1,51
0,3
0,3



Obiectivul principal al Legii privind energia regenerabilă este acela de a asigura că energia regenerabilă va reprezenta 23% din consumul final brut de energie în anul 2020, iar acest procent va fi majorat prin utilizarea celor mai noi tehnologii şi celor mai eficiente surse de energie regenerabilă.

Subvenţiile acordate trebuie să fie reprezinte, în general, o cotă fixă, urmărindu-se următoarele elemente:

- cumpărarea de resurse regenerabile;

- utilizarea de echipamente de energie specifice pentru conectarea la sistem;

- puterea reţelelor, lăţimea de bandă şi alţi parametri tehnici ai instalaţiilor de energie;

- prioritatea de transport;

- scutirea de taxe a producătorilor de energie electrică pe perioada de promovare;

- sprijinirea producătorilor de energie pentru agricultură;

- investiţii în surse regenerabile şi tehnologii energetice eficiente.
LUXEMBURG

Baza legală

- Legea-cadru a energiei (1993), amendată în anul 2005;
- Legea privind pentru protecţia mediului şi utilizarea eficientă a energiei (2010)
;
- Regulamentul Marelui Ducat din 20 aprilie 2009 de aplicare a unui sistem de sprijin pentru utilizarea eficientă a energiei şi pentru energia regenerabilă.
Consumul de energie neconvenţională a reprezentat la nivelul anului 2005, 3,2% din producţia totală de energie, estimându-se pentru anul 2020 un nivel de 11%, potrivit Directivei 2001/77/EC privind obţinerea energiei electrice din surse regenerabile.

Compania naţională de energie „Cegedel” a început să vândă energie „verde” în anul 2004, dar potenţialul ţării este limitat în domeniu. În anul 2007, producţia de electricitate din biogaz a fost de 36,6 GWh, din deşeuri reciclabile de 24,3 GWh, din energia eoliană s-au produs 64 GWh, iar cu ajutorul microhidrocentralelor s-au produs 111,3 GWh.
Legea-cadru adoptată în anul 1993 şi amendată în anul 2005
 stabileşte tarife preferenţiale pentru energia RES şi acordarea de subvenţii pentru companiile care investesc în tehnologie: captarea energiei solare, forţa vânturilor, biomasă şi energie geotermală.   

Tarifele diferenţiate sunt următoarele:

	Tehnologie RES-E

	Tarife aplicate din octombrie 2005 (€/MWh)



	-  hidrocentrale

-  energie eoliană

- biomasă şi biogaz

- celule fotovoltaice


	77,6

77,6

102,6

280- 560


Din ianuarie 2008 a fost introdusă o primă de calorie. Valoarea acesteia diferă în funcţie de tehnologie - biomasă solidă, biogaz, deşeuri de lemn, în medie producătorul primind 30 de euro/MWh.   


De asemenea, tot din ianuarie 2008, persoanele fizice primesc subvenţii pentru introducerea de tehnologie RES, egală cu 40% din valoarea investiţiei pentru energia solară, 25-30% pentru boilere de biomasă, 50% pentru energia geotermală şi 25% pentru pompele de căldură pentru energia geotermală.
Atunci când o companie care intră în domeniul de aplicare al Legii privind pentru protecţia mediului şi utilizarea eficientă a energiei, aceasta poate primi o subvenţie care nu pot depăşi 40% din costurile eligibile.

Alt sprijin financiar priveşte cheltuielile de capital reglementate de lege -  terenuri, infrastructură, clădiri, instalaţii şi echipamente - în măsura în care acestea sunt necesare pentru atingerea obiectivelor, astfel cum sunt definite de lege.

Sunt, de asemenea, eligibile pentru sprijin financiar, investiţiile în active necorporale referitoare la transferul de tehnologie prin achiziţia de licenţe de exploatare sau de expertiză tehnică, de proprietate, în măsura în care acestea îndeplinesc următoarele condiţii:

- constituie un activ amortizabil pe o perioadă de cel puţin trei ani;

- sunt achiziţionate în condiţii de piaţă liberă;

- sunt incluse în bilanţul contabil al societăţii, operând pentru cel puţin cinci ani de la acordarea ajutorului.
În cazul în care investiţiile sunt vândute în cursul celor cinci ani, veniturile din vânzare trebuie să fie deduse din costurile eligibile şi să fie rambursate.


Costurile eligibile sunt strict limitate la costurile de capital suplimentare pentru a atinge obiectivele de protecţie a mediului şi utilizarea raţională a energiei. Ele sunt calculate net din beneficiile rezultate din orice creştere a producţiei sau reducerea costurilor de producţie pentru primii cinci ani de la acordarea ajutorului. 

Costurile unui proiect sunt eligibile numai în cazul în care depăşesc investiţia necesară pentru a fi în conformitate cu standardele comunitare în domeniu.

MALTA
Baza legală

- Legea nr. 164/2003 privind energia;

- Legea nr. 186/2004 privind promovarea producerii de electricitate din surse reciclabile
.

Malta este dependentă în proporţie de 100% de importul de resurse, în special petrol. La nivelul ţării, energia electrică este produsă în două centrale, care au o capacitate instalată de 582 MWh. 

  
Potrivit Directivei 2001/77/EC privind obţinerea energiei electrice din surse regenerabile, Malta are drept ţintă valoarea unui consum de energie neconvenţională de10%, din totalul energiei produsă, în anul 2020, iar la nivelul anului 2010 de 5%.

Principalele măsuri de sprijinire a proiectelor RES sunt următoarele:

- pentru introducerea în locuinţe a elementelor fotovoltaice cu puteri cuprinse între 1 - 3,7 KWh se acordă o subvenţie de maxim 20% din valoarea sistemului de încălzire, dar nu mai mult de 1000 de euro; 
- pentru introducerea în locuinţe a bateriilor solare se acordă o subvenţie de maxim 25% din valoarea sistemului de încălzire, dar nu mai mult de 200 de euro; 

- pentru producerea de energie electrică pentru uz casnic, cu ajutorul microhidrocentralelor, se acordă o subvenţie de maxim 25% din valoarea instalaţiei, dar nu mai mult de 200 euro. 
Tarifele preferenţiale sunt reglementate doar pentru energia forovoltaică: 0,20 -0,28 €ct/KWh.
MAREA BRITANIE

Baza legală


- Renewables Obligation (2002 şi 2009
);


- Legea energiei (2008);

- Evaluarea strategică de mediu (2007);

- Cartea albă a energiei (2007).

În Marea Britanie funcţionează acelaşi sistem al certificatelor verzi pentru toţi producătorii de energie RES.

Directiva UE a fixat o ţintă de consum de 10% energie RES-E în anul 2010, respectiv 15% în anul 2020.

Politica britanică în domeniu „Renewables Obligation”
, care a intrat în vigoare în anul 2002, asigură sprijinirea sectorului energetic neconvenţional. 


Principalele obiective sunt următoarele:


- implementarea unor tehnologii mai ieftine, care să asigure investiţii constante şi un cost corespunzător pentru consumatori;


- protejarea proiectelor şi investiţiilor realizate până în prezent;


- revizuirea periodică a acestui document pentru a se elimina finanţarea continuă a unor proiecte şi acordarea de subvenţii prea mari pentru o serie de tehnologii care evoluează de la an la an.  

Legea energiei
 a revizuit cadrul legislativ existent, aducând în prim-plan o serie de obiective:


-   introducerea de noi tehnologii pentru obţinerea de energie curată;


-   asigurarea cerinţelor de securitate a infrastructurii energetice;


- protejarea mediului şi implementarea unui sistem de taxe conform schimbărilor produse pe piaţa energiei. 

Astfel, se au în vedere o serie de acţiuni, printre care:

-  protejarea infrastructurii de captare, transport şi stocare a gazelor naturale. Se urmăreşte consolidarea cadrului de reglementare în domeniu, avându-se în vedere investiţiile sectorului privat şi previziunile legate de creşterea necesarului de gaze naturale cu 80% până în anul 2020;

- crearea unui cadru legislativ pentru sprijinirea proiectelor de captare a emisiilor de carbon, precum şi reducerea acestui nivel cu 90% în cazul emisiilor centralelor care funcţionează pe bază de combustibili fosili;  

-  dezvoltarea rapidă a producerii de energie neconvenţională; 

- dezafectarea surselor de energie regenerabilă din largul mării, care funcţionează cu instalaţii de petrol şi gaz;

-  îmbunătăţirea regimului de acordare a licenţelor, ca răspuns la schimbările din mediul comercial şi pentru a permite BERR să îşi îndeplinească mai eficient funcţiile sale de reglementare în domeniu;

- asigurarea măsurilor de decontaminare a centralelor nucleare şi a deşeurilor acestora.


Certificatul verde se acordă pentru fiecare MWh de energie neconvenţională produs. Valoarea lui (1 ROC) este diferită în funcţie de tehnologia folosită şi de nivelul de dezvoltare a acesteia:


- 0,25 ROC pentru energia obţinută din gaze de depozit;


- 0,5 ROC pentru energia obţinută din biomasă;


- 1 ROC pentru energia eoliană, hidrocentrale şi energia obţinută din culturi energetice;


- 2 ROC pentru tehnologii mai scumpe, care privesc energia valurilor şi mareelor (<1GW), tehnologia de conversia avansată a biomasei, celulele fotovoltaice, energia geotermală, precum şi toate tehnologiile de microgenerare (<50kW).


În ianuarie 2008, de exemplu, au fost cumpărate 65.000 de certificate, cu un preţ mediu de 49,95 lire sterline
.  


Din ianuarie 2002, producerea de energie neconvenţională a fost eliminată de la plata taxei pe electricitate, care este  stabilită de Climate Change Levy (taxa pe energie pentru consumatorii industriali), introdusă în Legea finanţelor publice (2000), care are valoarea de 4,3 £/MWh.


Din noiembrie 2007, potrivit prevederilor Evaluării strategice de mediu, se acordă subvenţii pentru implementarea noilor tehnologii de obţinere a energiei electrice cu ajutorul forţei valurilor şi mareelor, în valoare totală de 50 milioane de lire sterline.  


De asemenea, Cartea albă a energiei (2007), prevede acordarea de subvenţii de circa 30 milioane lire sterline pentru cercetări în domeniul biomasei utilizate la producerea energiei electrice. 

Se au în vedere implementarea unor proiecte, cum ar fi:

- producerea de boilere pentru biomasă, pentru producerea de energie termică;

- producerea acceleratorului de căldură pe bază de biomasă;

- crearea Centrului de energie pe bază de biomasă;


- finanţarea proiectelor de obţinere a plantelor energetice.
Tarifele preferenţiale (1 aprilie 2012)

	Tehnologie RES-E

	Tarife (£/kWh)



	-  hidrocentrale

-  energie eoliană

- biogaz

- energie solară

	0,05 - 022
0,04 - 0,35 - în funcţie de puterea instalată
0,1 - 0,14
0,08 - 0,21


OLANDA

Baza legală

- Legea electricităţii (1998);
- Calitatea centralelor electrice în raport cu mediul înconjurător (2003);
- Proiectul naţional de procedură în domeniul energiei (2008).

Până în anul 2003, Olanda a avut o mare deschidere pentru piaţa energiei neconvenţionale, care a avut drept rezultat un consum mare de energie produs din surse alternative. Politicile de calitate asupra mediului privind centralele energetice a asigurat un sprijin important pentru producători, prin aplicarea unor tarife avantajoase, cât şi pentru persoanele fizice sau juridice care au introdus în exploatare tehnologie RES, prin acordarea de subvenţii.

În august 2006, politica de subvenţie a fost eliminată complet, Ministerul economiei apreciind că sumele acordate în perioada 2003-2006 sunt suficiente pentru atingerea obiectivului stabilit - un consum de 9% de energie neconvenţională, în anul 2010.

Schema de subvenţie a fost următoarea:

- compensarea cheltuielilor producătorilor pentru investiţiile neprofitabile la instalarea de noi tehnologii RES;

- oferirea de garanţii în investiţii pe termen lung pentru producătorii de energie din surse regenerabile;

- stabilirea unor distincţii între tipurile de tehnologie de producere a energiei neconvenţionale;

- folosirea potenţialului ţării pentru producerea energiei electrice din biomasă şi vânt. 

Noul program, „Stimularea energiei regenerabile”, adoptat în 2008, în cadrul Proiectului naţional de procedură în domeniul energiei stabileşte o nouă bază de calcul pentru tarifele diferenţiate de energie. Aceste tarife sunt flexibile şi variază de la an la an, în funcţie de sumele alocate pentru dezvoltarea acestui sector energetic. 
POLONIA
Baza legală

- Legea energiei (1997), amendată în anul 2006;

- Strategia pentru dezvoltarea sectorului energiei regenerabile (2001)
;
- Strategia naţională pentru energie regenerabilă (2010)
.

Sectorul energetic al Poloniei este dominat încă de industria cărbunelui, cu ajutorul căreia se produce cea mai mare parte a energiei electrice/termice necesară. În anul 2005, consumul de energie neconvenţională a reprezentat circa 2,9% din totalul de energie consumat. Valorile care trebuie atinse sunt următoarele: în anul 2010 - 10,4%, în anul 2020 - 15%, potrivit Directivei UE.
Prin Legea energiei
 a fost introdusă obligativitatea obţinerii certificatului de origine pentru energia neconvenţională produsă. 
Obiectivele stabilite în Strategia de dezvoltare a sectorului energetic neconvenţional sunt de natură politică, solicitând măsuri suplimentare pentru dezvoltarea şi utilizarea surselor de energie regenerabile, aspect considerat crucial în dezvoltarea durabilă a ţării. Se are în vedere punerea în aplicare, până în anul 2010 a soluţiilor ce s-au dovedit de succes în statele membre ale Uniunii Europene. De asemenea, se urmăreşte implementarea unor programe eficiente pentru fiecare tip de energie regenerabilă în parte, având în vedere potenţialul tehnic şi natural al ţării. În prima fază, s-au pus în practică o serie de proiecte pentru utilizarea imensului stoc de biomasă existent.   

Companiile energetice din Polonia au fost obligate prin lege să cumpere o cantitate de energie neconvenţională de pe piaţă, această cantitate crescând în fiecare an  (5,1% în 2007, 7% în 2008, 8,7% în 2009 şi 10,4% în 2010). Nerespectarea acestei cote implică plata unei compensaţii, în locul cumpărării energiei verzi. Valoarea compensaţiei a fost stabilită la 60 euro/MWh în anul 2004, fiind indexată şi recalculată anual. În situaţia în care compania nu aplică nici una dintre aceste măsuri, Autoritatea de Reglementare a Energiei poate impune aplicarea unei amenzi, care este cu 30% mai mare decât valoarea compensaţiei.   
Alte măsuri aplicate în domeniu:

- Banca pentru protecţia mediului (BOS) suportă o rată de 0,5% din creditul acordat pentru investiţiile în domeniul energiei neconvenţionale - energie geotermală, microhidrocentrale, boilere pentru biomasă cu o putere mai mică de 5 MWh, producţia de biocombustibili, pompe de căldură, colectoare solare;  

- EcoFund suportă între 10-30% din valoarea costurilor proiectului pentru investiţii RES - biomasă, energie geotermală, eoliană şi solară;

- investitorii primesc un sprijin financiar din valoarea proiectului în domeniul modernizării instalaţiilor de căldură.

PORTUGALIA
Baza legală

- Strategia naţională privind energia (2005);

- Planul naţional pentru eficienţă energetică (2008);

- Decretul-Lege nr. 33-A/2005;
- Decretul-Lege nr. 34/2011 privind producerea energiei în unităţi mici de producţie
;

- Decretul-Lege nr. 189/88 privind producerea de energie din surse regenerabile.
Pentru reducerea dependenţei de importul de surse de energie, Guvernul a lansat o serie de proiecte energetice şi de finanţare a producerii de energie din surse regenerabile. Stimulentele pentru producătorii de energie RES-E au constat în subvenţii pentru investiţiile realizate în noi tehnologii şi în tarife stimulative. 

De la adoptarea Protocolului de la Kyoto, prin Decretul-Lege  nr. 7/2002, Portugalia şi-a asumat angajamentul de a limita creşterea emisiilor cu 27% în comparaţie cu valorile înregistrate în anul 1990. Rezoluţia Consiliului de Miniştri nr. 63/2003 a adoptat o politica energetică clară şi stabilirea unor obiective naţionale pentru fiecare tip de energie regenerabilă. De asemenea, Guvernul a aprobat Programul de acţiune pentru reducerea dependenţei de petrol, prin Rezoluţia Consiliului de Miniştri nr. 171/2004.
Strategia Naţională privind Energia
, adoptată în anul 2005, a stabilit trei măsuri importante pentru atingerea scopului propus:

- promovarea surselor regenerabile;

- creşterea eficienţei energetice;

- stabilirea unei competiţii reale pe piaţa liberă. 
Planul naţional pentru eficienţă energetică a adoptat o serie de obiective, unul dintre acestea fiind atingerea unui consum de energie RES-E de 9,8% din consumul total de energie electrică, până în anul 2015. Acest plan combină elemente ale politicii privind schimbările climatice.

Principalele obiective sunt:

-  liberalizarea pieţii de energie;

- funcţionarea unui singur operator pentru transportul energiei electrice şi a gazului natural, la nivelul întregii ţări - Redes Energéticas Nacionais (REN);

- protejarea mediului, prin reducerea emisiei de gaze cu efect de seră, comisia naţională CECAC având atribuţii de coordonare a acestui program;

- menţinerea competitivităţii economice şi continuarea reformelor structurale în sistemul energetic.

Tarifele stimulative aplicabile în sectorul de energie RES-E sunt garantate pentru o perioadă de 15 ani, fiind stabilite prin Decretul-Lege nr. 33-A/2005, iar subvenţiile acordate pot ajunge la 40% din valoarea proiectului. 

	Tehnologie RES-E
	Tarife aplicate din anul 2009 (€/MWh)



	- energie eoliană

- energie solară

- energie geotermală 

- biogaz

- energie hidroelectrică

- biomasă
	74 - 75

257 - 380

270

115 -117

91 - 95

102 - 119




De asemenea, Guvernul a luat o serie de măsuri pentru reducerea consumului de energie, în special în industrie şi transporturi. Eliberarea certificatului energetic al clădirilor a devenit obligatorie din anul 2007, fiind impuse standarde mai înalte de realizare a construcţiilor, iar taxele pentru autovehicule sunt diferenţiate în funcţie de nivelul de poluare. 

SLOVACIA

Baza legală

- Politica energetică a Slovaciei (2000);

- Programul de reducere a consumului de energie şi de utilizare a RES (2000);

- Conceptul de energie reciclabilă (2003); 

- Legea nr. 656 privind energia (2004);
- Legea nr. 309 privind promovarea surselor regenerabile de energie şi cogenerarea de înaltă eficienţă (2009).
La sfârşitul anului 2007, consumul de energie regenerabilă reprezenta doar 3,5% din totalul consumului energetic la nivelul ţării, ţinta fiind de 6% pentru anul 2010, respectiv 14% pentru anul 2020.  

Principalele măsuri cuprinse în Programul de reducere a consumului de energie şi de utilizare a RES sunt următoarele:

- asigurarea de măsuri pentru transmiterea şi distribuirea cu prioritate a energiei neconvenţionale, potrivit prevederilor Legii privind energia;

- asigurarea certificării de origine (Reglementarea nr. 124/2005), fapt ce garantează condiţii favorabile pentru investiţii şi implementarea unor tehnologii eficiente. Proiectele eligibile privesc construcţia de microhidrocentrale, instalaţii pentru biomasă, pentru colectarea energiei solare, a energiei geotermale şi a vântului;

- eliminarea taxelor pentru producătorii de energie din surse regenerabile, pentru primul an de instalare a tehnologiei şi pentru următorii 5 ani de producţie;

-  aplicarea unui sistem de tarifare stimulativ, din anul 2005. Aceste preţuri sunt stabilite astfel încât să asigure o rată de rentabilitate a investiţiei după 12 ani de utilizare;

- acordarea de subvenţii de până la 100.000 euro pentru implementarea tehnologiilor RES. Subvenţiile acoperă în proporţie de 100% ratele bancare în cazul împrumuturilor, 75% costurile de investiţii şi 25% costurile de exploatare care nu asigură profit. Valoarea sumei diferă în funcţie de regiunea în care este construită centrala respectivă, suma fiind maximă în cazul zonelor rurale, montane.
Sistemul de tarifare stimulativ se prezintă în felul următor
:
	Tehnologie RES-E
	Tarife aplicate în anul 2012 (€ct/MWh)



	- energie eoliană
- hidrocentrale mici < 1MW
  hidrocentrale 1-5 MW

  hidrocentrale > 5MW

- energie solară

- energie geotermală

- biogaz

- biomasă 


	7,929
10,9
9,798

6,172

19,454
19,051
9,3-13,9
11,2-14,48


Potrivit prevederilor Legii privind promovarea surselor regenerabile de energie şi cogenerarea de înaltă eficienţă, susţinerea de către stat a producţiei de energie electrică din surse de energie regenerabile şi promovarea producţiei de energie electrică de cogenerare cu randament ridicat este asigurată cu prioritate prin conectarea unei instalaţii de producere a energiei electrice la sistemul de distribuţie regională, prin măsuri de sprijinire a operatorului pentru accesul la sistem, precum şi prin transportul, distribuţia şi furnizarea energiei electrice produsă.
Sprijinul se acordă unui producător de energie electrică, indiferent de capacitatea energetică de care dispune. În categoriile prevăzute de lege se regăsesc, printre altele:

- producătorii de energie electrică cu capacitate totală instalată de până la 125 MW;
- cei cu o capacitate totală instalată de până la 200 MW, în cazul în care energia electrică produsă prin cogenerare cu randament ridicat are o pondere mai mare de 20% de energie obţinută din surse regenerabile;

- producătorii de energie electrică, care utilizează energie eoliană, cu o capacitate totală instalată de până la 15 MW;
- cei care produc energie electrică prin cogenerare cu randament ridicat, cu au o capacitate totală instalată mai mare de 10 MW, dacă raportul de căldură furnizată în scopuri tehnologice nu depăşeşte 40% din energia termică utilă;
- sprijinul se acordă unui producător de energie electrică pentru o perioadă de 15 ani de la punerea în funcţiune a instalaţiei sau de la data retehnologizării acesteia;

- producătorii de energie electrică din biomasă în conformitate cu cerinţele de calitate şi parametri legali, etc.

Un producător de energie electrică are dreptul de a dispune de o conexiune prioritară la sistemul de distribuţie şi transport, precum şi de a obţine cu prioritate  alimentarea cu energie electrică, cu condiţia ca energia electrică generată să corespundă cerinţelor tehnice ale operatorului de sistem, în conformitate cu prevederile unui regulament special. Prioritatea nu se aplică şi pentru transmiterea prin interconectare.
Producătorul de energie din surse regenerabile trebuie să producă o anumită cantitate de energie, conform unui calendar stabilit de operatorul de sistem regional de distribuţie pe baza unui contract de furnizare de energie electrică.
Producătorul are dreptul la o plată suplimentară pe baza unui document contabil emis la nivelul regional de distribuţie, pentru acoperirea pierderilor, în anul în care instalaţia a fost pusă în funcţiune sau a fost retehnologizată/modernizată.

Producătorul de energie electrică este obligat să prezinte operatorului regional de sistem de distribuţie un certificat de origine a energiei electrice produsă din surse regenerabile de energie pentru următorul an calendaristic sau certificatul de origine a energiei electrice produsă prin cogenerare de înaltă eficienţă pentru anul calendaristic precedent.
SLOVENIA
Baza legală


- Programul naţional de energie (2004);
- Legea energiei (1999), cu amendamentele ulterioare;

- Decretul privind preţurile şi compensaţiile pentru cumpărarea de energie de la producătorii calificaţi (2004);
- Decretul privind sprijinirea producătorilor de energie electrică produsă din surse regenerabile (2009);

- Decretul privind certificatele de origine a energiei (2009).

Programul naţional de energie
 a stabilit o serie de obiective, printre care:

- creşterea eficienţei energetice în industrie şi servicii cu 10%, până în anul 2010, raportat la valorile anului 2004;
- creşterea eficienţei energetice a clădirilor de locuit şi birourilor cu 10%, până în anul 2010;

- creşterea eficienţei energetice în activitatea sectorului public cu 10%, până în anul 2010;

- creşterea eficienţei energetice în transporturi cu 10%, până în anul 2010;

- reducerea cu până la 50% a importurilor de energie până în anul 2010, raportat la valorile anului 2004;

- reducerea impactului negativ asupra mediului;
- asigurarea unui consum de energie regenerabilă de 12% din totalul consumului energetic la nivelul ţării, în anul 2010, respectiv 25% în anul 2020.  
În conformitate cu prevederile Directivei 2009/28/CE, obiectivul pentru anul 2020 indică un procent de 25% de energie regenerabilă din consumul brut de energie finală. Planul de Acţiune Naţional pentru sursele regenerabile de energie (PNAESR), prezentat în iunie 2010, face o proiecţie de 25,3%, pentru anul 2020. 
Ţintele sectoriale sunt următoarele

- încălzire şi răcire din surse regenerabile - 30,8%
- energie electrică din surse regenerabile - 39,3%
- biocombustibili din domeniul transporturilor-10,5%.
Conform proiecţiei PNAESR, cea mai importantă contribuţie în anul 2020 este aşteptată a fi energia din biomasă (309 GWh energie electrică şi 526 ktep de căldură, reprezentând 41% din totalul energiei obţinută din surse regenerabile).
Contribuţii importante sunt aşteptate de la microhidrocentrale de putere (5121 GWh sau 33% din totalul energiei). Contribuţia a treia este cea a  biocombustibilililor (173 ktep biodisel şi 18,5 ktep bioetanol, reprezentând 14% din totalul energiei din surse regenerabile). Energia solară contribuie cu 139 GWh energie electrică şi 21 ktep de căldură; biocarburanţii contribuie cu 367 GWh, iar energia eoliană cu 191 GWh de energie electrică.

Nivelul tarifelor diferenţiate aplicabile din anul 2009:
	Tehnologie RES-E
	Tarife (€ct/kWh)      



	- hidrocentrale mici

- biomasă 

- biogaz (deşeuri şi ape reziduale)

- biogaz din biomasă
- energie eoliană
- energie geotermală

- energie solară


	8,2-10,5
16,7-22,43
12,9-13,9
14-16
9,538
15,247
2,9-4,77


Potrivit prevederilor Legii energiei, operatorii reţelelor electrice sunt obligaţi să cumpere energie de la producătorii calificaţi, atât cu tarifele fixe, cât şi cu tarifele stimulative. Cele două părţi trebuie să încheie un contract pe o perioadă de 10 ani, operatorii cumpărând energie la acelaşi preţ pe întreaga durată a anului sau plătind o primă suplimentară unui operator independent sau unui intermediar. Atât preţul plătit pe un an calendaristic, cât şi prima suplimentară sunt stabilite anual de Guvern, fiind stabilite în concordanţă cu date relevante cuprinse în statisticile oficiale privind nivelul de trai, preţul mondial al combustibililor şi preţul mediu anual al energiei pe piaţa liberă.

Cele două modalităţi de plată se aplică pe o perioadă de 5 ani de la semnarea contractului, după care se aplică o reducere de 5% pentru următorii 5 ani şi de 10% pentru următorii ani. Aceste modalităţi de plată se asigură din prima zi de producere a electricităţii de către operator, pe baza licenţei primite. De asemenea, pentru fiecare tranşă de 10% de subvenţii primite de producător, tarifele sunt reduse cu 5%.
Subvenţiile pot acoperi până la 40% din valoarea investiţiei. În cazul zonelor unde nu se poate realiza interconectarea cu sistemul energetic naţional, subvenţiile pot acoperi până la 60% din valoarea investiţiei.

SPANIA

Baza legală

- Planul naţional privind energia regenerabilă 2005 - 2010 (2005);

-  Decretul Regal nr. 436/2004 privind energia obţinută din surse regenerabile;

- Decretul Regal nr. 661/2007;
- Decretul Regal nr. 314/2006 - Codul tehnic al clădirilor;

- Decretul Regal nr. 252/2003 - Legea privind impozitul pe profit.

În anul 1997, Spania a pus un aplicare un program de dezvoltare a producţiei de energie din surse regenerabile, fapt care a condus la o creştere importantă a capacităţilor energetice instalate, în special în domeniul energiei eoliene. De asemenea, a fost implementat un sistem de tarifare diferenţiat, pe două categorii, tarif de bază şi tarif premium.   
Consumul de energie neconvenţională propus pentru anul 2010 este de 12,1% din consumul total de energie, estimându-se pentru anul 2020 un nivel de consum de 29,4%, potrivit Directivei 2001/77/EC privind obţinerea energiei electrice din surse regenerabile. 
Potrivit Planului naţional privind energia regenerabilă 2005 - 2010, Guvernul Spaniei a stabilit un nivel al consumului de 30,3% pentru anul 2010, avându-se în vedere noile capacităţi energetice care urmează a fi realizate: centrale eoliene - 20.155 MW, celule fotovoltaice - 400 MW, centrale termice solare - 4,2 milioane m2, centrale electrice solare - 500  MW, biomasă - 1.695 MW.   
Decretul Regal nr. 436 / 2004
 privind energia obţinută din surse regenerabile obliga operatorii să cumpere energie neconvenţională, iar pe producători să opteze între un tarif standard şi unul premium. Sistemul de compensare a cheltuielilor era similar cu cel aplicat de Guvernul Germaniei, se acordau subvenţii în funcţie de tipul de tehnologie, de producţia realizată şi de nivelul de consum de energie RES. 
Potrivit Decretului, se acordau următoarele facilităţi:

-  acordarea de subvenţii pentru primii 200 de MW de energie termică solară;

- producătorii de energie solară, care cedează producţia lor operatorilor,   primesc un tarif fix egal cu 300% din valoarea tarifului de referinţă pentru primii 25 de ani de producţie şi un tarif egal cu 240% din valoarea tarifului de referinţă pentru următorii ani;
- producătorii de energie solară, care vând energia pe piaţa liberă, primesc un tarif premium egal cu 250% din valoarea tarifului de referinţă pentru primii 25 de ani de producţie şi un tarif egal cu 200% din valoarea tarifului de referinţă pentru următorii ani, la care se adaugă o subvenţie de 10% din valoare investiţiei;

Decretul Regal nr. 661/2007
 a modificat sistemul de tarifare şi schema de acordare a subvenţiilor. Principalele prevederi sunt următoarele:

- reglementează o serie de aspecte tehnice pentru eliminarea barierelor apărute la introducerea de noi tehnologii; 

- diferenţiază prima de tarifare premium de tariful mediu sau de nivelul de referinţă, pentru a elimina profiturile excepţionale ale producătorilor;

- creşte suma acordată drept subvenţie pentru energia de cogenerare şi biomasă;
- stabileşte un plan de instalare de noi capacităţi energetice, potrivit programelor naţionale;

- stabileşte noi tarife, care sunt calculate ca procente din tarifele medii de referinţă, stabilite anual prin decret. Tarifele pentru nivelul premium sunt stabilite pe piaţa liberă de energie.
Beneficiază de subvenţii din partea statului toate tehnologiile energetice, cu următoarele excepţii. 

- sistemele a căror capacitate instalată depăşeşte limita de 50 MW;

- sistemele care transferă şi vând direct energia produsă;

- sistemele eoliene sunt eligibile până la atingerea plafonului de 20.155 MW, capacitate instalată;

- sistemele de energie solară sunt eligibile în cazul în care nu depăşesc 371 MW fotovoltaic şi 500 MW sisteme solar-termale (înregistrate înainte de 29.09.2008);

- sistemele de biogaz sunt eligibile în cazul în care principalul combustibil este un biocombustibil sau biogaz din digestia anaerobă a deşeurilor agricole şi a animalelor, biocombustibili din deşeuri industriale şi nămol de epurare sau gaz de depozit, până la plafonul de 250 MW;

- hidrocentralele cu capacitate mai mare de 5 MW; 

- sistemele hidroenergetice, care generează până la 10 MW sunt eligibile pentru subvenţii până la atingerea unui plafon de 2.400 MW;

- sistemele de biomasă din culturi energetice, deşeuri agricole sau de grădinărit, reziduuri de la recoltarea de pădure, din alte operaţiuni silvice în păduri şi zone agricole sau din deşeuri provenind de la instalaţii industriale sunt eligibile până la o capacitate totală de 1.371 MW;

- instalaţiile de biomasă şi biogaz din gunoi de grajd sunt eligibile până la o capacitate totală de 250 MW.


Nivelul tarifelor diferenţiate începând cu anul 2007:

	Tehnologie RES-E
	Tarife (€ct/kWh) 
     

	- hidrocentrale  cu capacitate > 10MW
- biomasă 

- biogaz 
- energie eoliană
- energie geotermală

- energie solară


	8.4237 pentru 25 de ani

7.5814 din al 26-lea an

7,02-17,15  pentru 15 de ani

7,02-12,73 din al 16-lea an

8,63-14,1 pentru 15 de ani

7,03  din al 16-lea an
7,9 (continental)
7,44 pentru 20 de ani

7,03 din al 21-lea an

29,09  pentru 25 de ani

23,27  din al 26-lea an




Legea privind impozitul pe profit, cu modificările ulterioare - Decretul Regal nr. 283/2001 şi Decretul Regal nr. 252/2003 -, introduce un sistem de reduceri fiscale pentru investiţii de mediu, care cuprinde următoarele echipamente: 

- centrale solare şi fotovoltaice;

- sisteme de valorificare resturi menajere, agricole, industriale, de pădure;

- sisteme de valorificare a deşeurilor animale, plante şi nămol rezultate din tratarea apei, a deşeurilor industriale sau deşeuri menajere, care urmează să fie 
transformate in biogaz;
- centrale solare termice sau fotovoltaice pentru auto-consum în clădirile rezidenţiale, care sunt reglementate în acte normative locale.
Reducerile fiscale au fost eliminate complet începând cu anul 2011, acţiunea începând cu anul 2006 în următoarele cote - 2006: 10%; 2007: 8%; 2008: 5%; 2009: 4%; 2010: 2%; 2011: 0%.
În martie 2006, Spania a introdus un Cod tehnic al clădirilor, prin Decretul Regal nr. 314 / 2006, care introduce obligativitatea de a acoperi 30 - 70% din necesarul de apă caldă prin obţinerea sa din energie solară. Procentul variază în funcţie de volumul de apă necesar şi de poziţionarea geografică a clădirii. De asemenea, clădirile de birouri cu o suprafaţă mai mare de 4000 m2 trebuie să instaleze sisteme de celule fotovoltaice. Pentru aceste lucrări se asigură o subvenţie de 36,4% din preţul investiţiei.
Sistemul certificării de origine a fost introdus în anul 2007. Societăţile care produc energie RES sunt înscrise în registrul electronic al producătorilor, care este gestionat de Comisia naţională pentru energie, instituţia care răspunde de activitatea acestui sector. 
Dezvoltarea energiei fotovoltaice în Spania a fost posibilă datorită sprijinului acordat de Comisia Europeană şi adoptării de Guvernul naţional şi de cele regionale a legislaţiei  privind obţinerea de energie din surse regenerabile. Încă din anul 1980, a fost adoptată Legea cu privire la conservarea energiei, având ca scop valorificarea sistemelor de energie existente în regiunile ţării, fiind incluse şi energiile regenerabile
.

Planul Energetic Naţional pentru perioada 1991-2000 a cuprins o strategie de economisire a energiei şi de eficientizare a producţiei, fiind adoptat, totodată, şi un program de finanţare pentru obţinerea de energie regenerabilă. 


În anul 1997, Legea privind sectorul energetic a statuat principiile liberei concurenţe în domeniul producţiei de energie electrică. 


Decretul Regal nr. 2818/1998 a reglementat din punct de vedere tehnic, administrativ şi economic, activitatea producătorilor de energie electrică cu o putere instalată mai mică de 50 MW. În ceea ce priveşte energia fotovoltaică, a fost acordată o primă de 60 puncte/kWh (aproximativ 36 euro-cenţi) pentru centralele care produc mai puţin de 5 kW şi din 30 puncte/kWh (circa 18 euro-cenţi) pentru celelalte instalaţii.


Decretul Regal nr. 1663/2000 a stabilit condiţiile tehnice de racordare la reţeaua de joasă tensiune a centralelor fotovoltaice cu o putere mai mică de 100 kVA, iar Rezoluţia Direcţiei generale pentru politică energetică din 31 mai 2001 a stabilit modelul de contract şi tipul de facturi pentru instalaţiile solare fotovoltaice conectate la reţea.


Planul de promovare a energiei regenerabile pentru perioada 2000-2010 a avut drept obiectiv principal creşterea consumului de energie regenerabilă primară de la 6% din totalul energiei produse în anul 1998, la 12% în anul 2010.


În ceea ce priveşte energia fotovoltaică, estimările potenţiale pentru anul 2010 erau de 2300 MWp
, dar obiectivele propuse au fost următoarele: 


- ​​20 MWp în instalaţiile izolate, cu investiţii de 120 de milioane euro; 


- 65 MWp în instalaţiile de putere mai mare de 5 kW, conectate la reţea, cu o investiţie de 194 de milioane de euro;


- 50 MWp în instalaţiile de putere mai mici de 5 kW, cu o investiţie de 150 milioane de euro. 


Acest plan a fost însoţit de derularea unor programe de cofinanţare a producerii de energie solară fotovoltaică. În cursul anilor 2001 şi 2002 au fost certificate un număr mare de firme colaboratoare pentru realizarea de instalaţii fotovoltaice. Pentru proiectele de putere superioară valorii de 100 kVA, Institutul pentru diversificarea şi economisirea  energiei a sprijinit acordarea de subvenţii de până la 70% din costul proiectului.


Piaţa energiei de profil este în creştere, deşi regiunile Spaniei dezvoltă în mod inegal tehnologia necesară producerii de energie. Cu toate acestea, producerea de celule şi module fotovoltaice, reprezenta în anul 2001, circa 9% din producţia la nivel mondial şi 37% din producţia europeană. Acest lucru se datorează, în principal, celor trei producători: Isofotón, BP Solar şi Atersa. 

Activităţile de cercetare în domeniu sunt desfăşurate de structuri private, precum şi de centrele de cercetare ale universităţilor. Se remarcă, în special, firma Trama Tecnoambiental, Institutul de energie regenerabilă, Centrul de cercetare pentru energie, mediu şi tehnologie şi Institutul de energie solară din cadrul Universităţii Politehnica din Madrid.

Decretul Regal nr. 436/2004 a oferit o oportunitate importantă producătorilor de energie solară: recuperarea în proporţie de 30-50% a investiţiilor (în funcţie de puterea instalată), pentru o perioadă 25 de ani.


Decretul menţionat reglementează toate aspectele juridice şi economice privind utilizarea surselor regenerabile de energie. Producătorii de energie (electrică şi termică) din diferite surse regenerabile (eoliană, solară, biomasă, căldura pământului, reziduuri, etc.) trebuie să fie înregistraţi în calitate de producători care beneficiază de un regim special.

Actul menţionat prevede faptul că autoritatea competentă să acorde licenţa pentru construcţia, utilizarea, transformarea, transferul şi închiderea instalaţiilor, precum şi pentru recunoaşterea statutului de regim special al producătorilor de energie este guvernul autonom regional. Pentru cazurile speciale, de exemplu, dacă un parc solar aparţine din punct de vedere geografic mai multor regiuni sau atunci când puterea instalată este mai mare de 50 MW, licenţierea se face de guvernul naţional.


În cadrul Administraţiei regiunii, Departamentul regional pentru politici energetice şi minerit, aflat în subordinea Ministerului Economiei, este autoritatea competentă de a acorda licenţele pentru un parc solar.

Licenţierea se face în două etape: preliminară şi definitivă. Cea finală are loc în termen de o lună de la data la care studiile de mediu au fost finalizate favorabil. După construcţia parcului solar, în termen de o lună, se încheie un contract cu regim special, cu compania de electricitate locală. 


Conform legii, producătorii de energie electrică au două opţiuni de vânzare a energiei electrice produsă. Prima opţiune este aceea de a transfera energia electrică produsă către compania de electricitate locală, prin preţul este stabilit periodic de guvernul spaniol. Acest sistem se numeşte sistem fix (anual), preţul fiind exprimat în euro-cenţi/KWh. Cealaltă alternativă este aceea de a vinde energia electrică produsă pe piaţa liberă, care este gestionată printr-un mecanism de oferte organizat de către societăţile de energie electrică spaniole, prin care preţul de piaţă stabilit zilnic, plus o primă se plăteşte producătorului de energie, în conformitate cu regimul special. Această alternativă este obligatorie pentru instalaţiile care au o putere instalată mai mare de 50 MW.

Conform legii, tarifele şi stimulentele acordate producătorilor sunt următoarele:


- instalaţii de energie fotovoltaică, cu o putere mai mică de 100 kW: preţ: 575% în primii 25 de ani, din momentul în care începe instalarea pentru producerea de electricitate şi 460% în anii următori;


- instalaţii de energie fotovoltaică, cu o putere mai mare de 100 kW: preţ: 300% în primii 25 de ani şi 240% în anii următori;

- stimularea fiscală (% de vechime pentru amortizarea fiscală a investiţiei) - 10%.

SUEDIA

Baza legală

- Legea privind energia obţinută din surse regenerabile prin certificate verzi 2005 / 06:154;
- Ordonanţa (2009:689) privind ajutorul de stat pentru montarea de panouri/celule solare.
Până în anul 2003, Suedia a implementat o strategie care a combinat reducerea sistemului de impozitare pentru producătorii de energie neconvenţională cu acordarea de subvenţii pentru utilizarea tehnologiilor care contribuie la protejarea mediului. 
Din mai 2003, a fost introdus un nou sistem de comercializare a certificatelor verzi în scopul de a obţine un preţ corect pentru producţia de energie electrică din surse regenerabile.
Beneficiind de un potenţial deosebit şi de un nivel de dezvoltare corespunzător, Suedia şi-a propus un nivel de consum pentru energia RES de 51% din consumul total de energie, pentru anul 2010, echivalentul unui consum de circa 15 TWh. Cea mai mare parte din această energie este produsă de hidrocentrale şi din biomasă.  


Prin adoptarea Legii privind energia obţinută din surse regenerabile prin acordarea de certificate verzi
, Guvernul şi-a propus creşterea investiţiilor în sectorul energetic neconvenţional şi generalizarea sistemului de certificare al producătorilor de energie. 

Caracteristic pentru sistemul suedez de certificare, care se estimează a fi aplicabil până în anul 2030, este faptul că producătorul trebuie să producă anual o cotă de energie, care este stabilită în funcţie de vânzarea şi consumul de energie propriu din anul anterior. Producătorul primeşte un certificat pentru fiecare MWh de energie produs, ceea ce înseamnă un bonus financiar la vânzarea producţiei. Acest fapt conduce la investirea în noi capacităţi de energie profitabile.

De la plata suplimentară pentru cota de energie RES cumpărată sunt scutite o serie de societăţi din industria suedeză, care sunt stabilite de Agenţia suedeză pentru Energie. Aceeaşi Agenţie stabileşte şi valoarea amenzilor acordate producătorilor în cazul în care se constată încălcarea nivelului de cotă stabilit prin certificatul verde. 

Perioada maximă de acordare a certificatului verde este de 15 ani. Acest fapt presupune că ultimele centrale certificate vor intra în funcţiune în anul 2016. De asemenea, legea prevede faptul că vechile centrale vor mai funcţiona până în perioada 2012 - 2014, în funcţie de tipul acestora.

Nu există preţuri maxime sau minime stabilite prin lege, preţul certificatului depinzând de piaţa liberă a energiei. În anul 2008, certificatele verzi au fost vândute cu un preţ cuprins între 29 - 31 €/MWh.


Pentru combustibilii utilizaţi la producerea energiei termice se plătesc o serie de taxe care au în vedere emisia de CO2, sulfuri şi nivelul de NOx. În principiu, biocombustibilii, deşeurile solide şi turba utilizate pentru producerea de energie termică sunt scutite de plata unor taxe.

În anul 2000, Guvernul suedez a introdus o măsură de sprijinire a persoanelor care îşi instalează tehnologie de captare a căldurii solare în locuinţele proprii. Subvenţia este în valoare de 272 € pentru fiecare MW instalat.

Potrivit Ordonanţei 2009:689, subvenţiile se acordă persoanelor fizice, municipalităţilor şi întreprinderilor, ca o primă unică pentru instalarea tuturor tipurilor de sisteme fotovoltaice conectate. Sprijinul financiar poate reprezenta 45% din costuri. Pentru sistemele de producere simultană de energie electrică solară şi de încălzire solară într-o structură integrată, subvenţia este de 45% din costuri cu condiţia ca energia electrică RES să reprezinte cel puţin 20% din consumul anual estimat de energie electrică a clădirii.

Bugetul total aprobal în acest scop pentru anul 2012 este de 60 milioane de coroane suedeze, circa 7 milioane de euro.
UNGARIA

Baza legală

- Programul de acţiune privind eficienţa energetică şi reducerea consumului de energie pentru perioada 2000 - 2010 (1999);

-  Legea LXXXVI privind electricitatea (2007);


Consumul de energie din surse regenerabile a ajuns la 5,2% din consumul total în anul 2005, ceea ce înseamnă că Ungaria a depăşit angajamentul stabilit de Directiva UE de a produce 3,6% din totalul consumului de energie electrică din surse regenerabile, până în 2010. 

Obiectivele stabilite de Programul de acţiune privind eficienţa energetică şi reducerea consumului de energie
 sunt următoarele:

- creşterea eficienţei energetice cu 3,5%/an, presupunând o creştere anuală a PIB-ului de 5% şi o creştere a consumului de energie de 1,5% pe an.;

- reducerea consumului de energie cu 1,8 MT/an;

- reducerea emisiilor de CO2 cu 5 MT/an;

- creşterea producţiei de energie din surse regenerabile cu 1,2 MT/an;

- obiectivele pentru 2013 pentru energie electrică din surse regenerabile sunt 5.400 GWh (11,4%); 

Ministerul Economiei şi Transporturilor este principalul responsabil pentru sursele de energie regenerabilă şi pentru probleme legate de reglementarea problemelor energetice, luând şi deciziile referitoare la stabilirea preţurilor. De asemenea, Ministerul Mediului şi Gospodăririi Apelor gestionează controlul şi reducerea emisiilor de CO2 şi a altor poluanţi. Ministerul Agriculturii şi Dezvoltării Rurale are atribuţii în dezvoltarea agro-industrială a biocombustibililor, precum şi a celorlalte surse - biomasă, biodiesel si bioetanol. 

Potrivit prevederilor Legii privind electricitatea, piaţa energiei electrice a fost liberalizată. Această piaţă s-a liberalizat în mai multe etape. În prima etapă s-a permis marilor consumatori, cu un consum mediu de peste 6,5 GWh, să-şi aleagă liber unul dintre producătorii de energie aflaţi pe piaţă. În a doua etapă, ceilalţi consumatori industriali au putut opta, la rândul lor, pentru serviciile unui producător de energie. În ultima etapă, opţiunea de alegere a furnizorului a devenit liberă pentru toţi consumatorii, dar nu este încă obligatorie pentru toate segmentele de consumatori.

Legea a implementat şi un nou nivel de preţuri, care conţin două componente:

-  o taxă universală care are la bază nivelul de voltaj al tensiunii;

- un tarif competitiv, care este diferit de la producător la producător, fiind regularizat de piaţa liberă.  

Operatorii şi producătorii au devenit independenţi unul de celălalt. Astfel, consumatorul trebuie să încheie trei contracte diferite pentru obţinerea de energie (de producţie, de transport, de conexiune).

Criteriile de stabilire a tarifelor sunt stabilite în funcţie de tehnologia folosită de producător, de eficienţa surselor de energie, de sursele naturale folosite, perioada de contractare etc. Mecanismele de plată sunt indexate anual cu rata inflaţiei. 

Perioada de plată a energiei este stabilită de Oficiul pentru Energie, autoritatea de reglementare maghiară în domeniu.

Furnizorii de energie electrică trebuie să obţină certificatul de origine pentru energia neconvenţională, conform prevederilor Decretului nr. 389/2007.

Sistemul diferenţiat de tarifare a energiei, aplicat din 2008, este următorul:

	Tehnologie RES-E
	Preţ  (HUF
/kWh)


	- biogaz 
 capacitate < 20 MW 
 capacitate 20-50 MW
 capacitate > 50 MW
- energie eoliană

 capacitate < 20 MW

 capacitate 20-50 MW
 capacitate > 50 MW
- centrale electrice
capacitate < 5 MW

capacitate > 5 MW

- energie solară
- energie geotermală
   capacitate < 20 MW
   capacitate 20-50 MW

   capacitate > 50 MW

- biomasă
  capacitate < 20 MW

   capacitate 20-50 MW

  capacitate > 50 MW

	12-33 
9,74-26,6
13,2-20,7
12-33 
12-33 
13,2-20,7
12-33,3
13,2-20,7
29,24
12-33
9,74-26,6

9,74-26,6
12-33,3

9,74-26,6

13,2-20,7




Ungaria are condiţii favorabile pentru producerea de energie solară, în comparaţie cu alte ţări europene. Numărul de ore de radiaţie/an este de 1.900-2.200, media anuală de energie solară fiind de 1.300 KWh/m2.


Instalaţiile existente produc în medie 300-350 kW, principalele companii fiind  Dunasolar Rt, Helio Grid Napelemgyaro Magyarorszag, Sanyo Kit Ungaria şi Genesis Energy Nyrt.

Ungaria nu are nici o legislaţie specifică pentru producerea de energie solară, dar în Legea nr. LXXXVI în 2007, amendată prin Legea nr. XXIX/2011, este prevăzută sprijinirea producătorilor de energie regenerabilă.

Subvenţiile pentru investiţiile prevăzute de Programul Operaţional pentru Mediu şi Energie pentru perioada 2007-2013, finanţate şi din fonduri UE, se acordă pentru două tipuri de tehnologii: 


- 305 milioane de dolari pentru proiectele acceptate în domeniul energiei produsă din biomasă, biogaz, energie geotermală, centrale eoliene mici;

- 53 milioane de dolari pentru proiectele acceptate în domeniul energiei produsă din biocombustibili.


Subvenţia maximă acordată se ridică la 25% din costurile de investiţii sau 1.000.000 de forinţi/apartament
. Programul de creditare, demarat în anul 2008 subvenţionează utilizarea surselor de energie regenerabile prin împrumuturi cu dobândă mică, care pot fi utilizate  în comun de mai mulţi utilizatori sau independent. 


O altă modalitate de creditare prevede acordarea unui împrumut combinat cu o subvenţie. Sumele acordate pot fi în cuantum de 75% din costurile proiectului, până la 3.000.000 forinţi/apartament. În cazul împrumutului fără subvenţii, valoarea acordată poate ajunge până la 100% din costurile proiectului, respectiv 4 milioane forinţi/apartament.

Împrumutul poate returna sumele acordate într-o perioadă de 4-20 de ani. Rata dobânzii este pentru persoane fizice, rata EURIBOR + o cotă de 2,5 puncte procentuale pe an. 


Tariful preferenţial aprobat de Guvern pentru energia fotovoltaică este de 29,84 forinţi/KWh.
� http://ptn.ro/recomandari/articole/studiu-politici-in-domeniul-energiei-electrice-din-resurse-regenerabile-riscuri-asupra-protectiei-mediului-si-dezvoltarii-sustenabile/


� http://www.igwindkraft.at/?mdoc_id=1008447


� http://www.pvaustria.at/upload/2767_OekostromVO%202011.pdf


� Directiva 2001 / 77 / EC privind obţinerea energiei electrice din surse regenerabile


� Conform Directivei 2001 / 77 / EC privind obţinerea energiei electrice din surse regenerabile


� http://www.ebb-eu.org/legis/Belgium3rd%20report%20Dir%202003%2030_EN.pdf


� http://www.mi.government.bg/eng/norm/rdocs/mdoc.html?id=212967


�  http://www.renewable-energy-sources.com/2011/05/05/new-renewable-energy-act-excerpts/


� 1 toe = 41.868 GJ Btu


� http://www.ebb-eu.org/legis/CYPRUS_2nd%20report%20Dir2003_30_report_EN.pdf


� http://www.eru.cz/user_data/files/cenova%20rozhodnuti/CR%20elektro/2011/ER%20CR%207_


2011OZEKVETDZ.pdf


� http://download.mpo.cz/get/26650/32422/345285/priloha001.doc


� Conform Directivei 2001 / 77 / EC privind obţinerea energiei electrice din surse regenerabile


� http://download.mpo.cz/get/27443/28253/311521/priloha001.doc


� http://www.home-electricity.org/CZ-I.htm


� http://www.ens.dk/en-S/Info/Legislation/Energy_Supply/Documents/Promotion%20of%20Renewable


%20Energy%20Act%20-%20extract.pdf


� http://193.88.185.141/Graphics/Publikationer/Energipolitik_UK/Engelsk_endelig_udgave_visionaer_


energipolitikA4.pdf


� http://www.legaltext.ee/text/en/X60045K4.htm


� „Renewable energy – country profiles”, ECOFYS, Fraunhofer ISI, 2008.


� http://www.legaltext.ee/text/en/X90006.htm


� http://www.finlex.fi/fi/laki/alkup/2007/20071313


� http://www.res-legal.de/fileadmin/translations/Finland_1396_2010_EN.pdf


� http://www.erec.org/fileadmin/erec_docs/Projcet_Documents/RES2020/FINLAND_RES_Policy_


Review__09_Final.pdf


� http://217.160.60.235/BGBL/bgbl1f/bgbl104s1918.pdf


� http://www.erneuerbare-energien.de/files/english/pdf/application/pdf/eeg_2012_en_bf.pdf


� http://www.bmu.de/files/pdfs/allgemein/application/pdf/eeg_en.pdf 


� http://www.erec.org/fileadmin/erec_docs/Projcet_Documents/RES_in_EU_and_CC/Greece.pdf


� http://www.ypan.gr/docs/LAW_3468-2006__RES.doc


� http://www.res-legal.de/en/search-for-countries/ireland/legal-source/land/irland/instrument/306/


ueberblick/rechtsquelle.html?bmu%5BlastPid%5D=135&bmu%5BlastShow%5D=1&cHash=5ca255fe7ce3dc3f805a78d8a4ffa792


� http://www.sei.ie/Renewables/Renewable_Energy_Policy/Policy_Support_Mechanisms/10AERVII_


termsandconditionsfinal.pdf


� http://onlinepact.org/fileadmin/user_upload/PACT/Laws/Italy_decree_Dec_2003.pdf


� http://www.governo.it/Governo/Provvedimenti/testo_int.asp?d=62612


� http://www.erec.org/fileadmin/erec_docs/Projcet_Documents/RES_in_EU_and_CC/Latvia.pdf


� http://www.norstore.ife.no/workshops/2007_Latvia/Presentations/0531_01_Petersone.pdf


� http://www3.lrs.lt/pls/inter3/dokpaieska.showdoc_l?p_id=398874&p_query=&p_tr2=


� http://www.lei.lt/_img/_up/File/atvir/eng-leidin/engl.pdf


� http://www.eco.public.lu/documentation/legislation/lois/2004/02/LEGISLATION_EN_MATIERE_DE_


PROTECTION_DE_L___ENVIRONNEMENT.pdf


� http://www.erec.org/fileadmin/erec_docs/Projcet_Documents/RES2020/LUXEMBOURG_RES_Policy


_Review_09_Final.pdf


� http://docs.justice.gov.mt/LegalPub/Legal_Publications%5CLegal_Notices%5CEnglish%5C2004


%5C186%20-%202004%20-%20P2554-2560.pdf


� http://www.legislation.gov.uk/uksi/2009/785/contents/made


� http://www.berr.gov.uk/files/file39497.pdf


� http://services.parliament.uk/bills/2007-08/energy.html


� 1 liră sterlină = 1,24 euro


� http://www.managenergy.net/download/r165.pdf


� http://www.buildup.eu/publications/22830


� http://74.125.77.132/search?q=cache:dudUcrPrSG4J:www.erranet.org/index.php%3Fname%


3DOE-eLibrary%26file%3Ddownload%26id%3D3691%26keret%3DN%26showheader%3DN+Law+on


+Energy+%281997%29&cd=1&hl=ro&ct=clnk&gl=ro


� http://dre.pt/pdf1sdip/2011/03/04700/0131601325.pdf


� http://www.ren.pt/vEN/Sustainability/REN%20in%20the%20national%20energy%20strategy/Pages


/RENinthenationalenergystrategy.aspx


�http://www.res-legal.de/en/search-for-countries/slovakia/single/land/slowakei/instrument/price-regulation/ueberblick/foerderung.html?bmu%5BlastPid%5D=162&bmu%5BlastShow%5D=1&cHash=05e79b1c96b3c36ed67c6daa7c474baf


� http://www.europarl.europa.eu/webnp/webdav/site/myjahiasite/shared/Archives/EP/Lists%20with%


20data/Energy_01_2006/Speech%20Mr%20Gantar%20MP%20Slovenia.pdf


� http://www.solarpaces.org/Library/Legislation/docs/040327RD436-2004.pdf


� http://www.solarpaces.org/Library/Legislation/docs/RD6612007.pdf


� http://www.icrepq.com/pdfs/PL3.VAZQUEZ.pdf


� Unitate de măsură pentru puterea nominală a unui dispozitiv fotovoltaic de energie solară, în condiţii de iluminare de laborator.


� http://www.rightmove.es/solarwp/solar_legislation.html


� http://www.regeringen.se/content/1/c6/06/47/22/2c000830.pdf


� http://www.enercee.net/hungary/energy-policy.html


� 1 HUF = 0,0035 euro


� 1 euro = 305 forinţi.





PAGE  

2
DIRECŢIA STUDII ŞI DOCUMENTARE LEGISLATIVĂ


